Pernah Tular Lambai Dari Tambak Johor, Akhirnya Ayah Pulang Setelah 2 Tahun!

Pembukaan sempadan negara Malaysia-Singapura baru-baru ini sungguh bermakna apabila menyatukan kembali keluarga yang terpisah selama 2 tahun akibat wabak covid-19.

Sebelum ini pernah tular sekeluarga melambai ayah mereka dari Tambak Johor untuk melepaskan rindu, sambil membuat panggilan video.

Siapa sangka, setelah dua tahun berpisah, mereka bersatu semula di mana ayahnya membuat kejutan pada setiap anak-anaknya.

Mereka masing-masing terkejut dengan kewujudan ayah mereka di rumah, berpelukan dan bersalaman dengannya. Malah ada yang menitiskan air mata setelah lama tidak bersua.

Dalam video tersebut juga, anaknya sempat ucap syukur dan terima kasih pada Allah atas nikmat disatukan kembali dengan yang tersayang.

Malah, pemilik akaun Tiktok yang dikenali sebagai Haifa Hassaney juga berterima kasih kepada orang ramai yang mendoakan ayahnya.

Video yang dikongsikan itu meraih 3.3M dan rata-rata akui sebak dan turut menitiskan air mata menonton video tersebut. Malah ada juga berkongsi cerita kehilangan yang tersayang.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Bukan Mudah Nak Didik Anak Ini, Guru Buktikan 11 Pelajar Sekolah Henry Gurney Melaka Cemerlang SPM, Catat 5,6 & 7A!

Secara fitrahnya, semua manusia dilahirkan dalam keadaan baik dan bersih. Namun setiap manusia tidak lari daripada melakukan kesilapan.

Bagaimanapun mereka berhak diberi peluang ke dua dalam hidup termasuk cemerlang dalam akademik Perkongsian facebook rasmi, Sekolah Henry Gurney Melaka membuktikan setiap insan itu boleh berubah amenjadi baik untuk cemerlang dalam hidupnya.

Difahamkan pelajar sekolah berkenaan meraih keputusan yang cemerlang dalam SPM yang diumumkan baru-baru ini.

“Dengan ini diumumkan 11 orang pelajar Sekolah Henry Gurney Telok Mas, Melaka mendapat keputusan cemerlang.”

“Dengan ini diumumkan 11 orang pelajar Sekolah Henry Gurney Telok Mas, Melaka mendapat keputusan cemerlang iaitu 2 pelajar 7A, 5 pelajar 6A dan 4 pelajar mendapat 5A dari 50 orang yang layak menduduki peperiksaan SPM tahun 2021.

“Mencapai kelulusan 100% berdasarkan pencapaian sekurang-kurangnya lulus mata pelajaran Bahasa Melayu dan Sejarah. Gred Purata Sekolah 4.13.

“Majlis penyampaian slip SPM telah disempurnakan oleh PKP Azhar Bin Ahmad, Pengarah Sekolah Henry Gurney Telok Mas, Melaka.”

Nyata, ini membuktikan biarpun pelajar-pelajar ini dulunya nakal dan jauh tersimpang dalam landasan hidup yang betul, hasil didikan guru, mereka boleh berubah menjadi lebih baik.

Keputusan cemerlang SPM itu menjelaskan bahawa jika seseorang itu berusaha untuk berubah pastinya akan berjaya.


Nak Kulit Wajah Cantik Macam Kate Middleton, Guna Nutella Sahaja. Cukup Mudah. Jom Cuba Ibu-Ibu!

Pelik tapi benar, memang itu yang dikongsikan oleh jurusolek peribadi Kate Middleton mengenai rahsia penjagaan kulit wajah Kate. Menurut Debora Mitchell menerusi sebuah rancangan bual bicara berjudul This Morning, Kate hanya menggunakan Nutella dan gula untuk mengekalkan kesihatan pada kulit wajahnya.

Mitchell memberitahu bahawa Kate hanya menggunakan kaedah tradisional untuk menjaga kesihatan kulit wajahnya. Bahan yang digunakan ialah dengan sapuan Nutella sebagai topeng muka (face mask).

Menurut Michell lagi, kaedah yang digunakan itu adalah sebagai langkah untuk melembabkan kulit wajah. Selain itu, campuran coklat Nutella bersama gula amat bagus bagi menghasilkan kulit wajah yang halus.

Setelah mengamalkan cara ini selama tujuh atau lapan hari, anda pasti akan melihat perubahan pada kulit wajah. Tetapi harus ingat, jangan campurkan Nutella dengan air!

Debora Mitchell juga merupakan penasihat kecantikan kepada artis-artis ternama seperti Victoria Beckham dan Gwyneth Paltrow.

Kate Middleton melebihi usia 35 tahun tetapi penampilan serta kulit wajahnya tak menunjukkan langsung sebarang kedut.

Malah cara beliau berpakaian juga sering jadi ikutan wanita lain termasuk golongan remaja.

Sumber: Astro Awani


Berkat Ramadan, Rumahtangga Linda Hashim & Beego ‘Selamat’ – “Dia Bolak-balikkan Hati & Dapat Berbaik Semula”

“Sedangkan lidah lagi tergigit, inikan pula suami isteri”

Ringkas sahaja rangkap ayat ini tapi penuh dengan erti. Dah jadi asam garam dalam perhubungan ada baik, ada gaduhnya. Apa yang penting, perlu ada persefahaman dan sifat sabar agar perkara yang tidak diingini boleh berlaku.

Begitulah situasi yang dialami oleh pasangan selebriti, Beego dan Linda Hashim hadir bersama di Mahkamah Syariah Kuala Lumpur, pagi Isnin bagi membatalkan tuntutan nafkah dan hak penjagaan anak mereka selepas rujuk semula.

Pasangan ini mengesahkan mereka pernah bercerai talak satu pada 27 Mac lalu, namun rujuk semula ketika masih dalam edah pada 9 April lalu.

Linda atau nama sebenarnya Norhazlinda Hashim ditemui Harian Metro berkata, perceraian bukan perkara yang main-main. Katanya, tiada siapa pun pasangan berkahwin yang inginkan perceraian.

“Alhamdulillah, kuasa Allah pada bulan puasa pula dan doa memang mudah dimakbulkan. Lagi pula, setiap malam kita berdoa. Jadi, memang nampaklah ini semua jalan Allah, takdir Allah itu memang cantik.

“Dia bolak-balikkan hati kami dan dapat berbaik semula pada bulan yang baik (Ramadan). Jadi, benda ini memang keajaibanlah. Benda ini (jodoh) memang kerja Allah,” katanya.

Linda berkata, dia dan Beego juga mengambil pendekatan duduk berbincang berdua untuk memahami hati masing-masing dan diikuti anak-anak juga.

Katanya, dalam perbincangan dibuat itu hanya sesama mereka dan tidak membabitkan orang lain langsung termasuk keluarga.

“Saya mengetepikan semua orang di sekeliling dan menyelesaikan masalah secara kami berdua saja. Ia penting kerana, dalam hal membabitkan rumah tangga ini sebenarnya hanya kita suami dan isteri saja yang tahu.

“Jadi, kalau nak buat keputusan itu biar antara kita berdua saja demi diri masing-masing, anak-anak dan keluarga. Alhamdulillah, anak-anak memang menjadi kekuatan kami. Insya-Allah, kami harap ikatan yang disambung ini berkekalan hingga ke akhir hayat.

“Saya buang ego diri dan betul-betul bersihkan hati dengan bermuhasabah diri untuk perkahwinan ini. Saya dan Beego, berjanji akan memperbaiki kelemahan diri kami demi ikatan perhubungan ini dan anak-anak yang masih kecil,” katanya.

Dalam pada itu, Beego atau nama sebenarnya Mohamad Aszerul Nizam Abdullah menyifatkan tidak semua pasangan berkahwin berhadapan masalah hingga ke mahkamah gagal menyelamatkan semula rumah tangga yang pernah dibina mereka walaupun sudah bercerai ketika itu dan amat bersyukur dirinya dan isteri juga pelakon, Linda Hashim, 39, masih diberi peluang ‘berjodoh’ lagi oleh Allah.

“Alhamdulillah, kami antara pasangan yang pergi ke mahkamah dan dapat berbaik lagi. Saya akui memang ada lafaz (cerai), tapi kami dapat disatukan semula dan ini semua Allah Taala punya kuasa dan doa-doa daripada keluarga.

“Saya juga mengharapkan sekiranya pasangan-pasangan yang sekarang ini banyaklah terkait dengan masalah rumah tangga, cuba selesaikan dan berbaik-baik serta berdoa.

“Mungkin, kalau ada orang ketiga pun, kalian boleh hidup gembira bersama. Cuba doa yang baik-baiklah. Tapi, saya tak mengharapkan perkara itu (orang ketiga) untuk diri saya,” katanya kepada Harian Metro.

Ditanya juga dakwaan mengatakan Beego sering menerima kiriman mesej daripada seseorang, katanya masalah rumah tangga dengan isteri, Linda memang tiada langsung berkait kehadiran wanita lain.

“Punca hubungan saya dan isteri bermasalah sebelum ini adalah tiada persefahaman dan komunikasi. Antara kami banyak memendam rasa perkara-perkara kurang disenangi selama hampir 10 tahun berkahwin dan tidak pernah meluahkannya.

“Lama-kelamaan, rasa yang dipendam itu terbuku dihati dan ia amat menyakitkan. Namun, cubalah cari jalan penyelesaian positif dan profesional kerana sudah mengenali hati budi masing-masing. Usaha dan cuba selamatkan dulu,” katanya.

Beego berkata, insya Allah kalau ada jalan penyelesaian itu mesti dapat keputusan positifnya. Tapi, kalau tak ada sekurang-kurangnya kalian sudah usaha dan cuba sebagaimana yang kami lakukan apabila masalah dihadapi berakhir ke mahkamah juga sebelum ini.

Terdahulu, Linda dan Beego mendirikan rumah tangga pada 7 Jun 2013 dan dikurniakan tiga orang cahaya mata iaitu Jelita Clarissa, 9, Anggun Cassandra, 8, dan Indah Camelia, 4.

Sumber : Harian Metro


Kekal Sihat & Cantik Pada Usia 94 Tahun, Rupanya Ini Yang Pengasas Mustika Ratu Amalkan!

Rasanya ramai para wanita mengenali dan ada sebahagiannya menjadi pengguna tegar produk jamu jenama Mustika Ratu kan?

Mana tidaknya, jamu tradisi yang mempunyai pelbagai jenis nama dan fungsi seperti Perawatan Remaja Putri, Perawatan Wanita, Kesepuhan dan Sepetan Sari yang sering kelihatan dijual di toko-toko jamu dan salon kecantikan.

Mungkin ramai yang tahu tentang kewujudan produk ini, tetapi tidak mengenali pengasasnya, Ibu Mooryati Soedibyo yang bertungkus-lumus membesarkan empayar jamu berkenaan di serantau Asia termasuklah Malaysia.

Jika dilihat pada usianya kini, pasti ramai tidak menyangka bahawa Ibu Mooryati Soedibyo sebenarnya sudah berusia 94 tahun kerana beliau masih kelihatan muda seperti 50-an.

Berkongsi rahsia awet muda dan kekal bertenaga di usia 94 tahun, Ibu Mooryati mendedahkan dia cuma mengamalkan jamu dalam kehidupan harian. Malah, cucu kepada Raja Jawa yang juga digelar pahlawan nasional Indonesai iaitu Sri Susuhunan Pakubuwana X mengatakan dia rajin membuat beras kecur secara alami di rumah.

“Dari masih muda, saya rajin minum jamu, saat ini pun saya masih rajin. Saya biasanya minum beras kencur yang saya buat sendiri di rumah,” ujarnya.

Melihat kepada wajah Ibu Mooryati yang masih licin dan jelas menunjukkan jamu adalah rahsia awet muda yang sangat mujarab.

Difahamkan, beras kencur ini mempunyai banyak manfaat buat kesihatan tubuh badan mereka yang mengamalkannya. Bahan untuk membuat beras kencur ini sangat ringkas iaitu beras, kencur (atau sinonim dengan cekur), gula merah, air dan daun limau purut yang melalui beberapa proses.

Beras hendaklah dicuci lalu direndam dalam air sekurang-kurang enam jam. Selepas itu, kupas kulit cekur dan potong gula merah menjadi ukuran lebih kecil. Kemudian, kesemua bahan tersebut dimasukkan dalam mesin pengisar, blend sehingga halus. Setelah itu, tapis air tersebut sebelum dipindahkan ke dalam gelas lain untuk menikmati air tersebut.

Sebenarnya, ada pelbagai jenis resepi dan kegunaan beras kencur ini mengikut citarasa seseorang sama ada mahu secara asli mengikut Jawa atau sebaliknya.

Tapi, apa yang boleh dikatakan, pengamalan beras kencur sedikit sebanyak dapat membantu memberikan kesihatan tubuh yang sihat mengikut petua orang dulu-dulu.

Untuk pengetahuan, Ibu Mooryati juga bukan sahaja cantik dan berketurunan darah pahlawan, bahkan beliau juga seorang yang bijak. Beliau merupakan alumni Universitas Saraswati, Univesitas Terbuka dan Universitas Sebelas Maret Surakarta.

Bahkan gelaran Doktor diperoleh dari Universitas Indonesia dalam jurusan ekonomi. Tak cukup dengan itu, nama beliau tercatat dalam The Indonesia World Records Musuem (MURI).


Achey Raikan Hari Jadi Isteri Dengan Hadiah Sebidang Tanah. Sweetnya!

Kasih sayang seorang suami yang begitu menyayangi isterinya boleh dilihat dengan caranya santuni isterinya dengan baik. Begitulah yang dipaparkan oleh Achey yang telah meraikan majlis hari lahir isterinya, baru-baru ini. Dengan kehadiran anak angkat mereka, Zinirah, pasangan ini semakin bahagia.

Beliau yang memuat naik rakaman video itu, meraikan dengan sederhana bersama rakan-rakannya. Lebih mengejutkan sambutan hari jadi isterinya tahun ini, Achey  memberikan hadiah istimewa untuk isterinya.

Si bidang tanah buat isteri tercinta

Siapa sangka, Achey memberikan hadiah sebidang tanah buat isterinya, Anne. Sungguh unik hadiah yang diberikan kepada isteri.

Dua tahun usahakan hadiah ini

“Hadiah besday dia yang selama 2 tahun di usahakan… bukan sekejap tau nak setlekan hadiah ni sebab akan datang hadiah ini yang kami gunakan bila di perlukan demi menyambung kehidupan.,”

Dalam pada itu, rata-rata peminatnya mengucapkan tahniah kepada isteri Achey dan menyifatkan hadiah itu begitu istimewa dan unik.

Sumber: Instagram acheykintangkintung


Lagi Kes Disyaki Strok Haba! Budak 12 Tahun Meninggal Dunia

Kanak-kanak lelaki 12 tahun di daerah ini meninggal dunia semalam selepas disyaki mengalami simptom strok haba.

Airiel Syahren Syahrol disahkan meninggal dunia oleh doktor akibat ‘septic shock secondary to meningoencephalitis’ di Hospital Enche’ Besar Hajjah Khalsom (HEBHK) di sini kira-kira jam 7 pagi.

Bapanya, Syahrol Azmi Mohd Hekak, 42, berkata anak kedua daripada empat beradik itu mengalami simptom demam tidak berpeluh, kekejangan otot, muntah, terkencing, terberak dan meracau kira-kira 10 malam Ahad lalu.

Katanya, pada mulanya Airiel Syahren termasuk adik lelakinya berusia sembilan tahun dan ibu mereka mengalami demam biasa.

“Pada malam kejadian dia mengejutkan saya dan menyuruhnya tidur di ruang tamu mungkin kerana di bilik itu sejuk.

“Selepas itu saya dengar macam bunyi benda jatuh dan kemudian saya dapati dia mengalami kekejangan di ruang tamu,” katanya.

Menurut Syahrol, dia menghubungi talian 999 sebelum disambungkan ke Hospital Enche’ Besar Hajjah Khalsom.

“Pihak hospital ada tanya, apakah anak saya ada sawan? Lagilah saya panik, tetapi pihak hospital beritahu supaya mengiringkan badan anak saya itu, jangan bagi dia makan atau minum dan tunggu ambulans sampai.

“Dalam tempoh itu, anak saya meronta-ronta sampai terberak, terkencing dan seperti menahan kesakitan. Adiknya juga mengalami perkara sama tetapi dalam beberapa minit sahaja,” katanya ketika ditemui di kediamannya di Kampung Bentong di sini.

Katanya, jam 7 pagi, dia mendapat panggilan daripada petugas HEBHK supaya membeli lampin pakai buang buat anaknya namun tidak lama kemudian dia mendapat panggilan kedua yang menyuruhnya segera datang ke wad.

“Ketika meninjau di katil anak, saya terkejut kerana anak saya sedang dipam di dadanya oleh kakitangan di situ.

“Kemudian dua orang doktor memanggil saya ke bilik mereka dan menerangkan anak saya mengalami simptom strok haba hingga menyebabkan buah pinggang terjejas, X-ray dadanya berwarna putih selain terkena radang otak,” katanya.

Katanya, tidak menyangka anak yang disifatkan sebagai pendiam, suka tersenyum dan ringan tulang membantu keluarga itu, pergi terlalu cepat.

“Jangan ambil mudah jika anak-anak anda mengalami demam, jangan fikir lagi soal ada duit atau tidak, segera hantar mereka mendapatkan rawatan di hospital,” tambahnya.

Katanya, anak ketiganya, Aidil Syahren, 9, kini sudah stabil dan masih berada di wad HEBHK.

“Anak saya selamat dikebumikan di Tanah Perkuburan Islam Kampung Bentong selepas Zohor,” katanya.


“Doakan Mak Masuk Syurga Firdaus Ya.” Ebit Lew Santuni 2 Beradik Saksi Ibu Maut Kemalangan, Bikin Netizen Sebak!

Kisah dua adik beradik ini mengundang sebak ramai orang bila mana mereka menyaksikan sendiri ibu yang disayangi pergi buat selama-lamanya.

Difahamkan, ibu kepada dua adik beradik ini meninggal dunia dalam satu kemalangan jalan raya ketika dalam perjalanan ke tempat kerja, lebih memilukan lagi apabila kedua beradik ini menyaksikan sendiri jasad ibu mereka di jalan yang sama.

Rata-rata menghulurkan rasa simpati dan tak kurang memberikan kata-kata semangat supaya adik-beradik ini tidak terus dilanda kesedihan. Antara yang turut memberi perhatian akan nasib keluarga ini adalah termasuklah Ebit lew, pendakwah yang disayangi ramai.

Dalam satau perkongsian di laman faceboknya, Ebit Lew memuat naik beberapa keping gambar ketika membuat alwatan ke rumah adik-beradik berkenaan sambil menghulurkan bantuan.
Sayunya berbual dengan adik Fatihah Aina darjah 1 dan abangnya 18 tahun baru kehilangan mak. Masa ke sekolah berdua naik motor nampak maknya baru kemalangan masa nak pergi kerja. Motor lain. Arwah kerja cleaner.. Ya Allah. Adik berdua tinggal bersama neneknya.
Keduanya tengok jer saya sampai tadi terus nak menangis dan nak peluk saya. Terasa macam keluarga. Cara mereka cakap pada saya macam keluarga dekat sangat. Dia kata sayang saya sambil menangis.

Ya Allah. Banyak kali mereka menangis hadir dekat saya. Abang Fatihah baik sangat adik ni. ada buku tulisan saya. Dia kerja kebun getah sebelum ini. Awal tahun ni dia naik motor seorang diri dengar ceramah saya di dataran kemaman. Jauh juga. Katanya masa tu dia peluk saya di pentas. Dia beli buku saya masa tu dengan duit gaji sendiri.
Saya masih ingat. Ya Allah. Dua-dua macam nak bercerita lagi. Saya pesan padanya. Ustaz rindu mak. Rindu nak jumpa dalam syurga. Adik berdua belajar rajin jadi orang baik nanti jumpa mak dalam syurga. Adik tu kata, ustaz doakan mak saya masuk syurga Firdaus ya.

Syukur saya hadiahkan sedikit belanja buat mereka dan hadiah lain-lain. Syukur yang membantu saya sampai ke sini cikgu Fatihah, guru besar dan rakan guru yang sangat ambil berat pelajar. Terima kasih cikgu-cikgu dan pibg yang kuat dan hebat.

Sayunya berbual dengan adik Fatihah Aina darjah 1 dan abangnya 18 tahun baru kehilangan mak. Masa ke sekolah berdua naik…


“Cuti Last Minute Pun Wow!” Kapsyen Hairul Azreen Bawa Keluarga Bercuti Main Salji Raih Perhatian.

Walau percutiaan ‘last minute’ pelakon aksi lasak ini telah membawa keluarganya ke luar negara. Sememangnya keluarga bahagia pasangan selebriti Hairul Azreen dan Hanis Zalikha sering meriah tumpuan wargamaya.

Terbaru menerusi Instgaram milik Hairul Azreen memuatkan naik beberapa keping foto menunjukkan percutian keluarganya.

Hairul memuatnaik foto percutiannya bersama isteri tercinta Hanis Zalikha dengan dua cahaya mata mereka, Yusuf Iskandar dan Alisa Aisyah berserta kapsyen ringkas penuh makna.

Last min plan untuk family. MashaAllah cantiknya view ni.

Pelakon aksi ini menjelaskan ia sebuah percutian tanpa dirancang. Perancangan saat akhir untuk membawa keluarganya bercuti ke luar negara.

Bagaimana pun lokasi percutian dinyatakan. Namun ramai wargamaya menduga lokasi percutian mereka adalah New Zealand.

Manakala menerusi akaun TikTok Hairun, dia menjelaskan ia sebuah percutian luar negara buat pertama kali selepas pandemik.

“Pertama kali kami terbang ke luar negara selepas tiga tahun! Waktu untuk percutian keluarga dan akan ada salji yang menyeronokkan.”

PLAN SAAT AKHIR PUN WOW!

Menunjau ruangan komen, ramai yang teruja dengan percutiaan saat akhir keluarga ini. Malah ada yang berseloroh mengenai percutian pasangan selebriti ini. Pastinya ramai kagum dengan percutian mewah keluarga ini.


“Apa Yang Ibu Fikirkan & Perasaannya Ketika Itu.” Umur 10 Hari Ditinggal Di Perhentian Bas 22 Tahun Lalu, Jejaka Ini  Mahu Cari Ibu Bapa Kandungnya.

Sebak dan memilukan bila membaca kisah lelaki ini. Dia ditinggalkan ibu bapa sendiri di sebuah perhentian bas ketika beruimur 10 tahun. Begitu pun dia sangat positif dan memilih untuk bersangka baik. Bahkan, dia sanggup mencari ibu dan bapa kandungnya.

Kisah lelaki bernama Mohamed Putera Zainuddin pernah tular di laman sosial selepas dia memuat naik keratan akhbar mengenai dirinya sewaktu ditinggalkan di perhentian bas di Kampung Megat, Jalan Maran, dekat Tasik Paya Bungor, Kuantan pada 23 September 1996.

Menurut Mohamed Putera Zainuddin, kisahnya itu diceritakan oleh ibu bapa angkatnya. Mengakui  pasti ada sebab mengapa ibu bapa kandungnya berbuat demikian.

menjelaskan idea untuk mencari ibu bapa kandungnya bermula selepas dia berkunjung  ke Rumah Kanak-Kanak Tengku Ampuan Fatimah, Kuantan yang menjadi tempat tinggalnya sebelum dijaga oleh keluarga angkatnya. Ketika itulah, tergerak hati untuk menjejaki semula ibu dan bapa kandungnya.

“Keluarga angkat mengambil saya sebagai anak angkat sejak saya berusia sembilan bulan lagi. Mereka juga berterus terang akan status  ini  sejak  saya di tadika lagi. Saya boleh menerima kenyataan itu,” katanya yang juga anak tunggal dalam keluarga angkatnya itu.

Bagaimanapun, jauh di sudut hati lelaki yang dibesarkan di Muar, Johor ini, dia ingin mengetahui keadaan kedua ibu bapanya sama ada masih hidup.

“Saya kembali ke Rumah Kanak-kanak Tengku Ampuan Fatimah untuk membuka semula fail saya bagi mendapatkan petunjuk lokasi tempat tinggal ibu bapa saya.

“Bagaimanapun, kakitangan rumah kanak-kanak itu hanya menyerahkan fail sebelum meminta saya baca sendiri,”katanya.

Jelas Mohamad Putera, hatinya menjadi luluh selepas membaca keratan akhbar yang disimpan di dalam buku rekod berkenaan.

“Saya ingat akan jumpa keluarga kandung dengan mudah sebaik melihat rekod berkenaan, namun sangkaan saya meleset.

“Tak sangka, saya dijumpai di perhentian bas oleh seorang bidan kampung atau kini dikenali jururawat masyarakat ketika berusia 10 hari,” ujarnya.

Tidak pernah menyalahkan tindakan ibu dan bapa kandungnya itu, Mohamed Putera akan terus berusaha mencari mereka.

“Mereka (ibu bapa kandung) tinggalkan saya dapat keadaan baik, lengkap berselimut, sarung tangan serta sarung kaki bayi dan baju yang comel.

“Mesti mereka menantikan kelahiran saya dan pasti ada sebab mereka lakukan begitu,” katanya.

Mohamad Putera berkata, jika tidak dapat mencari ibu bapa kandung sekurang-kurangnya dia ingin bertemu dengan bidan kampung itu.

“Jika bukan kerana wanita itu jumpa saya, tidak tahu sama ada saya masih hidup atau tidak,” katanya.


‘Ngam Dengan Menantu’, Terbaiklah Sheila Rusly

Bila sentuh bab mertua dan menantu ini pastinya ramai yang mempunyai pelbagai perspektif yang berbeza. Ada segelintir yang berpendapat susah untuk menjalinkan hubungan baik dengan ibu mertua tetapi ada juga yang sebaliknya.

Tak terlepas dari memberi komen tentang isu ini, pelakon dan pengarah, Sheila Rusly atau lebih senang dipanggil sis Sheila berkata hubungan dengan menantunya sangat baik. Ketika disoal oleh wartawan Keluarga, menantunya, Elisya Sandha yang juga merupakan pelakon juga sangat selesa dan menerima Sheila dengan baik.

“Alhamdulillah, menantu saya selesa dan menerima sis seadanya. Kita sangat-sangat ngam dan okay, happy je,” katanya.

Dalam Islam juga menuntut untuk membina keluarga yang bahagia, oleh itu Sheila juga menginginkan perkara yang sama serta menegaskan bahawa dia tidak pernah mengakui dirinya sebagai ibu mertua yang baik.

“Saya tak cakap pun saya mak mertua yang baik, saya hanya jadi diri saya. Saya memang inginkan keluarga yang bahagia.

“Untuk mencipta satu keluarga yang bahagia, kita haruslah berbaik-baik sesama kita. so benda tu pun dituntut dalam islam.

Sementara itu, Sheila juga tidak setuju dengan kenyataan bahawa dia perlu jadi baik setelah menjadi ibu mertua malah sempat memanjatkan rasa syukurnya terhadap hubungan baik dengan menantunya itu.

Sumber: TikTok Keluarga


Nak Kurus Cepat Tapi Sihat  Amalkan Air Rebusan Ini. Suami Yang Boroi Patut Cuba!

Ramai yang nak kurus tapi takut nak makan ubat kurus. Bersenam pun segan juga. Untuk anda yang spesis macam ni boleh amalkan cara tradisional pula. Tambah-tambah bagi yang makan banyak daging korban.

Perkongsian Habibah Badar Bajrai boleh diamalkan kerana bahan-bahannya berasaskan herba dan rempah yang sentiasa ada di dapur kita dan diketahui banyak khasiat. Sesuai untuk anda yang mahu menurunkan berat badan dan mengempiskan perut kerana bertindak mencairkan lemak.

Selain itu, air rebusan herba ini bukan sahaja boleh membantu menguruskan badan tapi juga membuang angin dan menjadikan badan lebih ringan. Membantu kaum wanita lebih cergas untuk melakukan kerja rumah.

Menariknya air ini juga boleh diamalkan oleh para suami juga bagi yang mempunyai masalah perut buncit. Jadi sekali isteri buat boleh kongsi dengan suami. Jom cuba!

Bahan-bahan

1 liter air

2 batang serai

7 biji cengkih

1 batang Kayu Manis Ceylon

3 hiris halia di ketuk

1 biji lemon

Madu

Cara membuat:

1. Rebus semua bahan kecuali madu dan lemon selama 15-20 minit.

2. Tutup api, ambil setengah gelas air rebusan, tambah setengah gelas air biasa, perah satu hirisan lemon dan tambah 1 sudu madu. Minum ketika masih suam sebelum makan.

3. Baki air rebusan, boleh disimpan dalam peti sejuk. Jika mahu diminum, ambil setengah gelas dan campur setengah gelas air panas. Perah lemon dan tambah madu. Kena minum suam suam ok!

4. Hasilnya? Jika diamalkan boleh membantu menguruskan badan, perut kempis, pastu badan rasa bertenaga dan ringan. Boleh jadi air detox juga! Memang berbaloi untuk mereka yang mahu kurus cepat tapi sihat.

Khasiat bahan dalam air rebusan

Serai

Menurunkan berat badan, tekanan darah, mengurangkan kolesterol dan gula dalam darah, membuang toksin dari badan serta membantu pencernaan.

Halia

Buang angin dalam badan, mengurangkan bau hamis darah ketika haid, meningkatkan tenaga batin, merawat pengaliran darah yang bermasalah serta memanaskan tubuh.

Cengkih

Merawat masalah pernafasan, membantu sistem pencernaan, memanaskan tubuh, sumber antioksidan yang menjaga kesihatan kulit & wajah.

Kayu manis

Mengurangkan kolesterol, membantu melambatkan proses penuaan, merawat nafas berbau, mengurangkan kadar gula dalam darah dan mampu memecahkan lemak

Madu

Meningkatkan antibodi badan, menambah stamina, mencantikkan kulit, meningkatkan penyerapan nutrisi dalam badan.

Lemon

Melancarkan pencernaan, membersihkan darah, memecahkan lemak di tubuh dan membantu meningkatkan stamina.

Sumber: Habibah Badar Bajrai


Tekak Rasa Gatal Dan Sakit, 5 Cara Buatkan Tekak Lebih Lega Selain Makan Ubat

Sakit tekak yang disusuli dengan batuk berpanjangan buat kita rasa perit. Lebih-lebih lagi ditambah dengan suhu tubuh yang tinggi dan cuaca pula semakin panas berbahang. Keadaan ini buat kita rasa cukup tak selesa.

Sakit tekak kebiasaannya disebabkan oleh jangkitan kuman atau jangkitan virus. Bakteria Beta-Hemolytic Streptococci atau singkatkannya GABHS adalah antara punca sakit tekak yang sering berlaku pada kita.

Selain ubat yang dibekalkan oleh doktor, sebenarnya anda boleh juga redakan serangan bakteria ini dengan beberapa petua semulajadi yang membantu meredakan. Rasa sedikit lega dari biasa. Jom cuba.

Air Asam Jawa
Ambil segenggam asam jawa dan bancuh dengan air. Biarkan dalam suhu bilik semalaman dan keesokkan paginya barulah diminum airnya. Rasa airnya yang sejuk ini buat tekak lebih lega dan makin pulih. Jom amalkan.

Air Garam
Campurkan air suam bersama sesudu garam dan kumur selama 15 saat. Lakukan kumuran air garam ini sebanyak tiga kali setiap hari. Air garam bertindak
meredakan bengkak di kawasan ini. Malah garam juga membantu mengeluarkan kahak-kahak yang tersangkut.

Bawang Putih
Makan bawang putih dan gigit isinya. Jika rasa tak mampu makan mentah, anda boleh membakar sekejap dan terus dimakan. Pastikan digigit supaya mengeluarkan allicinnya yang sangat baik untuk sakit tekak.

Madu
Madu juga antara penawar terbaik bagi mengatasi masalah sakit tekak ini. Anti radang dan antibakteria yang dimilikinya buat kawasan yang bengkak makin
dipulihkan. Bancuh madu dengan air suam atau panas dan amalkan setiap pagi. Selain baik untuk badan, sakit tekak pun hilang.

Lemon
Selain madu, lemon juga mengandungi nutrien semujadi yang bersifat antiradang dan antibakteria. Bahan utama lemon iaitu vitamin C juga dapat menguatkan
sistem pertahanan tubuh bagi melawan penyakit. Minum segelas lemon panas dengan madu dan secubit garam. Amalkan dua kali sehari dan sakit tekak pasti
lebih reda.


Rambut Lebih Lembut Dan Segar, Tak Perlukan Produk Mahal, DIY Skrub Limau Purut Sendiri Di Rumah, Berbaloi!

Walaupun kita sekarang dah moden dan lebih cepat kalau guna produk dipasaran, tapi petua tradisional jangan pula dilupa. Zaman dahulu ramai yang gunakan santan dan hampas kelapa untuk merawat rambut. Tapi tak kurang juga hebatnya dengan limau purut.

Ibrisam Wossali di facebooknya yang melakukan sendiri skrub limau purut di rumah boleh kita cuba. Senang dan sangat menjimatkan kos. Hanya ambil daun limau purut dibelakang rumah sahaja.

Katanya lagi, dia dan keluarganya sering mencuba malah dah lama cuba petua skrub limau purut ni. “Saya ada tanam pokok limau purut dan selalu berbuah. Maka tak jadi masalah untuk mendapatkan buah limau purut. Skrub limau purut ni boleh gantikan syampu kepala juga. Bukan saja sihat, malah rambut dan badan akan berbau haruman limau purut,” begitu katanya.

Cara Membuatnya:

1. Basuh bersih limau purut.

2. Potong nipis sedikit (supaya senang nak kisar)

3. Kisar limau purut dengan air yang sedikit (jika mahu scrub menjadi pekat). Kalau nak kasar, kisar sekejap saja.

4. Masukkan dalam bekas tertutup dan simpan dalam peti sejuk. Bila nak guna ambil sedikit sahaja. Senangkan.

Lumur macam biasa dan jadikan seperti syampu. Lakukan urutan lebih sikit di kepala anda secara menyeluruh. Biar semua kawasan rambut kena skrub beraroma hebat ni. Biarlah sekejap pada kepala dan kemudian barulah dibilas seperti biasa. Hasilnya rambut lebih sihat, segar malah baunya pun wangi.

Kelebihan Daun Limau Purut
Jangan kata limau purut sahaja baik untuk mencantikkan rambut. Daunnya pun tak kurang hebat. Selain digunakan sebagai penyedap beberapa jenis menu popular seperti tomyam dan masak paprik, sebenarnya ada banyak kegunaan lain yang cukup menarik. Antara kelebihan daun limau purut adalah:

1. Hilang Bau Busuk
Hiris halus daun limau purut dan letakkan disetiap ruang rumah terutama bahagian dapur. Selain buat udara lebih segar, bau busuk pun hilang.

2. Pewangi Semulajadi
Hiris halus daun limau purut bersama daun pandan. Nak lebih segar tambahkan sedikit kelopak mawar dan renjiskan air mawar. Nak gunakan minyak wangi biasa pun dialu-alukan. Letakkanlah di dalam bilik tidur atau dalam kereta. Wangi sentiasa.

3. Putihkan Gigi
Nak putihkan gigi pun boleh. Kisar sedikit garam dan daun limau purut ke dalam lesung batu , tumbuk halus dan jadikan pes. Pes campuran kedua-dua bahan ini boleh digunakan sebagai bahan pemutih gigi dan menghilangkan bau mulut.

3. Wangikan Badan
Anda juga boleh menghiris daun limau purut dan dicampur sedikit perahan limau purut sebagai bahan mandi wap untuk membuang toksin dan mewangikan tubuh anda.

4. Tambah Selera Makan
Daun limau purut turut berfungsi sebagai penambah selera makan. Jika demam atau kurang selera makan, tambahkan sedikit daun limau purut untuk membangkitkan selera dan menambah semangat diri anda.

Sumber DIY: Ibrisam Wossali


Akibat Tidak Hadir Ke Sekolah, Pelajar Alami Retak Lutut Selepas Didenda Ketuk Ketampi 30 Kali

Seorang pelajar tahun 5 di Tanah Merah, Kelantan mendakwa dirinya mengalami retak lutut selepas di denda ketuk ketampi daripada gurunya sebanyak 30 kali.

Kejadian itu menyebabkan pelajar lelaki tersebut trauma dan takut untuk kembali ke sekolah walaupun pihak sekolah telah membuat permohonan maaf kepada pelajar tersebut.

Ibu mangsa yang dikenali sebagai Azlina, 36, berkata anak ketiganya itu sememangnya pernah mengalami keretakan di lutut selepas jatuh semasa bermain bola sepak tiga bulan lalu.

Disebabkan kecederaan itu, doktor menasihatkan agar anak lelakinya itu tidak melakukan sebarang aktiviti fizikal yang melampau untuk menjaga kesihatannya itu.

Dia selalu terlepas beberapa kelas di sekolah disebabkan kecederaan dirinya. Saya juga sudah maklumkan keadaan itu kepada cikgu-cikgunya.

Difahamkan, anaknya bersama beberapa pelajar lain dipanggil untuk dikenakan denda ketuk ketampi sebanyak 30 kali kerana tidak hadir ke sekolah.

“Anak saya tidak hadir ke sekolah pada 8 Januari lalu kerana mengalami cirit-birit. Saya sudah maklumkan hal berkenaan di dalam group WhatsApp yang dianggotai oleh guru-guru.”

Azlina menegaskan lagi bahawa keluarganya tidak mahu membesarkan isu tersebut namun laporan polis tetap akan dilakukan sebagai persediaan untuk sebarang kemungkinan.

[TIP KEWANGAN]


“Saya Tak Sempurna Tetapi Akan Selalu Buat Terbaik Untuk Pastikan Isteri,Anak-Anak Gembira & Bahagia-Aidil

Sering berkongsi aktiviti bersama isteri dan anak-anak tirinya, tidak hairanlah jika keluarga kecil pelakon, Aidil Aziz bersama Fasha Sandha ini sering menjadi perhatian netizen. Aidil atau nama sebenarnya Mohd Aidil Abdul Azizjujur mengakui  tidak menghadapi masalah menyesuaikan diri dengan anak-anak tirinya.

“Sejujurnya saya memang menyukai kanak-kanak, saya mempunyai empat orang anak buah yang sangat rapat dengan saya. Dan apabila Allah kurniakan dua anak (Putra Rayfal dan Putri Raysha Jemyma) saya berasa amat bersyukur. Walaupun masing-masing ada kerenahnya, tapi saya bersyukur kerana mereka berdua dapat menerima insan baru dalam kehidupan mereka.
“Putra Rayfal, anak yang pandai berdikari dan baik, selalu menjaga hati ibu dan ayah, Jemyma pula anak manja dan sedikit degil, tetapi selalu membuat kami tertawa dengan teletah mengada- ngada nya tu.

“Tiada spesifik tips sebenarnya, saya hanya menjadi diri saya sendiri. Saya ikhlas menyayangi Fasha dan kedua anak-anak saya ini. Saya tidak menganggap mereka sebagai anak tiri, malah saya menganggap mereka berdua adalah anak kandung saya.
Ditanya perasaan apabila bakal bergelar ayah, Aidil meluahkan rasa syukur dan tak sabar menantikan orang baru dalam rumah tangga mereka.
“Waktu Fasha beritahu berita ini, saya terus buat sujud syukur. Bersyukur kepada Allah kerana selepas beberapa kali keguguran akhirnya kehamilan ini berjaya dan sekarang dalam trimester ke dua (4 bulan lebih). Hari-hari saya membacakan doa di perut isteri saya, membaca empat Qul . Saya doakan agar kehamilan ini akan sihat sehingga melahirkan,” ujar pelakon drama Camelia ini lagi.

Biarpun sibuk dengan penggambaran, namun Aidil antara pelakon yang sentiasa menjaga penampilan diri.
“Saya tidak bersukan di gim, saya hanya akan bermain bolasepak dan cardio dua atau tiga kali seminggu bersama kawan-kawan saya. Saya juga mengamalkan pemakanan yang sihat.

“Isteri saya selalu membekalkan makanan buat saya dan memastikan saya makan banyak sayuran hijau. Untuk bidang seni, sehingga kini saya masih aktif dalam bidang lakonan, sekarang sibuk dengan pengambaran drama Arahan Shahrul Ezad untuk Astro sebanyak 30 episod.

Menyentuh soal mendidik anak-anak di rumah, Aidil mengakui agak tegas tetapi bergantung pada situasi.
“Saya lebih tegas dalam rumah tangga dan kami jarang ada perselihan faham kerana masa kami banyak terisi dengan penjagaan anak-anak, selalunya kami banyak berbincang dan memastikan tidak akan tidur dalam keadaan yang tidak gembira.

“Saya selalu akan pastikan ada ruang untuk kami berjemaah bersama-sama. Selain itu, kami juga selalu melawat kedua-dua belah keluarga. Dengan adanya silaturahim maka hubungan jadi rapat. Saya tidak sempurna tetapi saya selalu akan buat terbaik untuk memastikan isteri saya serta 3 anak saya (Rayfal, Jemyma termasuk dalam kandungan) gembira dan bahagia,” ungkap Aidil sebelum menutup perbualan.


Hilangkan Bintik Hitam Di wajah Dengan Dua bahan Ini Sahaja. Wow, Cukup Mudah Caranya. Jom Cuba!


Idea Hias Rumah Sempit Jadi Super Cantik,  Boleh Kagumkan Ibu Mentua!

Memiliki rumah yang kecil dan sempit bukaannya bukanlah alasan untuk kita membiarkan tidak berhias dengan cantik. Lihat cara wanita cantik ini menghias rumahnya. Sangat hebat!

Watiey Abdullah dan suaminya, Farhad Hassan menghias rumah mereka menjadi cukup indah. Dekorasinya ringkas namun sempurna, sesuai dengan bilangan ahli rumah yang terhad. Walaupun agak sempit, namun wanita ini berjaya mengubah ruang kecil menjadi lebih menarik dan hebat.

Kami kongsikan bagaimana caranya menghias syurga miliknya ini.

IDEA DEKORASI UNTUK RUANG KECIL.

Hobi baru, bila cemuih makeup. Kadang-kadang bila travel sana sini, duduk hotel, rasa macam seronoknya kalau hari-hari daptt duduk hotel. Design minimal dan sentiasa kemas. Lepas ni kelas makeup area Melaka atau Negeri Sembilan, Watiey buat dekat rumah je. Yeayyy.

So alhamdulillah, lepas dua bulan daptt kunci, dah complete sama macam apa yang me and my husband rancang konsep rumah. So nak share la hasil dekorasi sendiri, rujukan dari internet. Walaupun tak besar macam rumah Aliff Syukri (haha), tapi setiap sudut tu ada ciri-ciri yang masing-masing nak. Tq cik abang Farhad Hassan sebab tolong realisasikan.

Tips nak deco rumah?

1) Bincang konsep rumah sebelum mula masuk rumah. So nanti takda membazir beli barang merapu tak tentu hala (walaupun ada jugak terbabas).

2) Dapatkan persetujuan dua-dua suami isteri.

3) Kalau isteri tak setuju, ulang step 1.

4) Kos? Jangan terburu-buru, buat ikut bajet. Macam kiteorang, masing-masing contribute untuk dapatkan barang yang nak. Duit saving untuk berjalan, bercuti, beli makeup, beli segala benda la kami korbankan untuk deco umah. Jangan sampai buat loan!

Rujukan Mana Barang Dapat?

Barang elektrik – House of lighting, puchong

Furniture – IKEA, Lazada

Deco – IKEA, Kaison, Mr DIY

Custom dining table – stuckwoodbyakubotak

Custom pallet bed – pine pallet by Al Siddiq

Vinyl Flooring – Al-Aqsa Carpet

Langsir – Tak payah la, mana-mana pun sama.

Wallpaper – Korea wallpaper

Hard pipe / dark oak solid wood loft – DIY MART

Pintu masuk, ruang tamu. Ruang paling utama sekali sebab ruang ni ruang nak lepak-lepak and most of the time akan habis dekat sini.

Ruang tamu. Kecik. Down sekejap sebab tengok macam boleh letak kerusi seketoi ja. Kalau ikut hati macam-macam konsep nak try ?

Watiey suka warna-warna sejuk suram kelam. So warna utama grey beige then tambah pokok-pokok je nak baga iada warna hijau sikit untuk nampak fresh.

Da siap deco pon still nampak ada ruang lagi, yang penting mesti cozy supaya nak lepak-lepak baca buku ke apa rasa rilek je? Dinding kami biar kosong sebb tak nak nampak crowded sangat.

modern contemporary or industrial?..ye ke? hahaha.

Bahagian depan da ada kerusi bagai..so area ni nak bagi nampak kosong and luas dekat lantai kita pasang hard pipe + dark oak solid wood by DIY MART.

DINING ROOM..masa mula-mula tengok macam rasa sempitnya..sebab dah la suka masak tapi space alahai. Macam mana nak bagi nampak cantik dan selera nak masak.

Watiey and hubby decide buat konsep ala-ala macam cabin gitu. Warna-warna batu dan hijau buat nampak sejuk je.  Meja memang dari dulu suka tengok meja kayu sebab nak ada elemen natural. Memang favourite area ni suka lepak-lepak dengan husband kat sini sbb ‘rasa’ sejuk. Nanti nak tambah fountain, boleh dengar bunyi air ala-ala kat sungai. Aduhh.

Hijau-hijau mesti ada, baru la mata dapat rehat. Saya tambah pokok hiasan sikit dengan wallpaper natural, ada lumut-lumut hijau. Tenang nak makan.

Dua-dua kaki coffee, jadi sini la tempat melepak macam zaman-zaman bercinta sambil perah coffeemaker tu.

Dapur memang sangat kecik so tak dapat nak letak banyak barang atas table top sebab nampak semak. So pakai la troli bergerak tu untuk jimatkan ruang.

Guest room, duk gaduh laki bini nak buat konsep apa. haha. Konsepnya, nak bagi guest tidur sampai taknak balik. Hijau mesti ada, tambah dengan wallpaper bricks + hardpipe/dark oak solid wood. Tak payah guna almari makan ruang, guest boleh guna pipe tu je nk gantung.

Finally my makeup room! Dah siap cop siap-siap. hahaha. Sinilah semua karya-karya Watiey terhasil. Thank you sudi baca sampai habis.

Selamat mendeco!


“Satu Impian Untuk Berada Di Atas Ni.” Anak Cemerlang STPM, Ibu Terkejut & Menangis Atas Pentas.

“Satu Impian Untuk Berada Di Atas Ni.” Anak Cemerlang STPM, Ibu Menangis Atas Pentas.

Kejayaan anak dengan cemerlang dalam bidang akademik adalah sesuatu yang amat membanggakan buat ibu bapa.

Setelah diumumkan keputusan Sijil Tinggi Persekolahan Malaysia (STPM) baru-baru ini, ramai yang berkongsi kegembiraan.

Rakaman video yang berdurasi dua minit 51 saat ini, jelas kedengaran tangisan ibu meraikan kegembiraan anaknya.

Bagaikan tidak percaya anaknya mampu menjadi pelajar cemerlang berbanding peperiksaan SPM.

Video berkenaan tidak menjelaskan di mana sekolah berkenaan, namun menunjukkan  pelajar berkenaan mendapat keputusan 3.92.

voice of ummi, kita simpan sini.. 3.92 jika dibundarkan 4.00😂😂 ini hadiah untuk umi dan papa

AJAK IBU AYAH NAIK ATAS PENTAS

Mengenang jasa ibu ayah, kelihatan pelajar berkenaan memohon kebenaran guru untuk menjemput ibu ayah untuk naik ke pentas.

Suasana menjadi lebih sebak apabila ibunya menaiki pentas dengan kata-kata bahawa inilah impiannya.

Malah sambil menangis mengucapkan terima kasih kepada guru-gurunya yang mendidik anaknya.

“Satu impian untuk naik atas pentas ini.”

“Terima kasih banyak bantu anak.”


Ikuti Nasihat Doktor Penjagaan Gout Termasuk Pemakanan, Elak Serangan Semakin Teruk.

Jangan buat main serangan gout ni. Rasa perit pada bahagian berkenaan membuatkan pesakit tidak dapat bergerak aktif segingga rassa berdenyut hilang.

Menurut Dr Zubaidi Hj Ahmad menerusi perkongsiannya menerusi facebook miliknya, beliau menjelaskan mereka yang pernah diserang gout, faham apa yang dikatakan gout. Rasa bengkakan pada sendi dihujung jari kaki. Berdenyut-denyut. Rasa sakit tak payah cerita lah. Sampai tak boleh tidur.

Gout adalah masalah keradangan pada bahagian sendi. Ia juga sebagai arthritis. Keradangan sendi ini disebabkan oleh tahap asid urik yang tinggi di dalam darah. Kebanyakannya melibatkan masalah sendi kecil seperti sendi jari kaki.

Asid urik terhasil dari metabolisma molekul purin dalam badan. Purin pula terhasil metabolisma amino asid iaitu daging yang kita ambil dalam pemakanan kita. Ini bermakna semakin banyak daging (yang mengandungi purin) yang kita makan, semakin tinggi tinggi asid urik kita.

Tetapi itu tidak menjadi masalah.

Asid urik selalunya dikeluar dari tubih kita melalui air kencing. Semakin banyak air kencing yang dikeluarkan (dengan meminum air kosong secukupnya), semakin banyak asid urik yang dikeluarkan. Kegagalan ginjal untuk mengeluarkan asid urik dalam air kencing menyebabkan pengumpulan asid urik dalam tubuh.

Jadi asid urik yang tinggi dapat diturunkan bila kita minum air secukupnya, dan mengambil makanan yang kurang purin.

Namun begitu, ada beberapa kes di mana pesakit mengalami serangan gout walaupun tahap bacaan asid urik normal. Ini kerana terdapat faktor keradangan (chronic inflammation) yang berada dalam tubuh.

Untuk pesakit gout, bukan saja saya mencadangkan untuk mengelakkan makanan tertentu, tetapi juga untuk melakukan beberapa perkara berikut.

MESTI AMALKAN

Sayur-sayuran seperti ayam, asparagus, bunga kobis tidak meningkatkan risiko serangan gout.

Secara spesifiknya, bagi pesakit gout, saya cadangkan elakkan beberapa jenis makanan. Antaranya:

Kesimpulannya, sekali lagi dua faktor yang dapat menurunkan risiko mendapat serangan gout iaitu minum air kosong secukupnya dan ambil makanan yang mengandungi tahap purin yang rendah.

Semoga bermanfaat.

Sumber: DrZubaidi Hj Ahmad


Nak Kembali Langsing, Konsepnya Perlu Minum Air Kulit Kayu Manis!

Jika ada antara anda sedang merancang untuk berdiet demi untuk mencairkan dan ‘melenyapkan’ lemak-lemak yang berlebihan dan sekali gus terlihat kembali langsing. Ada sesuatu yang perlu anda amalkan!

Anda seharusnya sedar, bahawa perlu melakukan  secara konsisten dan komitmen juga penting agar usaha anda untuk memiliki tubuh yang langsing berjaya direalisasikan. Salah satu cara yang boleh anda praktik adalah dengan mengamalkan minum air kulit kayu manis ini.

Caranya cukup mudah dan apa yang penting tidak akan membebankan anda. Hanya dengan minum dan anda boleh lihat kesannya. Cukup hebat!

AIR KULIT KAYU MANIS

BAHAN-BAHAN:

2 batang kulit kayu manis

2 sudu madu atau gula batu

Cara 1

Kisar kayu manis dan ambil 1 sudu kecil, masukkan ke dalam cawan. Kemudian masukkan air panas dan tambahkan madu. Sedia untuk dinikmati.

ATAU

Cara 2

Rebus kayu manis sehingga berbau harum dan kemudian masukan gula batu. Biarkan sehingga suam dan sedia untuk dinikmati.

* Minum SETIAP KALI selepas sarapan, tengah hari atau malam.

[su_highlight background=”#e5d1c4″ color=”#ec281f”]Menarik tentang kulit kayu manis[/su_highlight]

1.    Kayu manis sangat berkesan untuk elakkan lemak berkumpul di perut.

2.    Malah kayu manis boleh kurangkan selera makan.

3.    Kayu manis sangat berkesan panaskan badan dan tingkatkan metabolisma badan. Tinggi metabolisma, tinggilah peluang untuk kurus.

4.    Kayu manis boleh tingkatkan memori dan imun sistem badan.

Sumber : Mastura Ab Rashid


Rasa Kebas & Sakit Urat Memang Tak Selesa, Nak Cepat Lega Buat Minuman Ni!

Terbeban melakukan kerja-kerja rumah dan dalam masa yang sama turut berkerja, tentu hari-hari yang dijalani cukup meletihkan. Hal ini tidak mustahil akhirnya menyebabkan badan terasa lenguh-lenguh hingga sakit urat dirasakan.

Andai dapat diurut satu badan pasti akan terasa lega. Pun begitu, mana mungkin aktiviti berurut ini boleh dilakukan dengan kerap dan untuk itu adalah lebih mudah jika diamalkan dengan minum air rebusan ini.

Menyediakannya cukup mudah dengan menggunakan bahan sedia ada didapur dan bukannya akar-akar kayu yang jarang-jarang ditemui. Atas sebab ini juga, tiada alasan untuk tidak mencuba dan rasai sendiri kesan daripada amalan minum air rebusan herba ini.

Untuk itu, di sini dikongsikan cara penyediaan dan pengambilan minuman herba ini untuk manfaat bersama.

PETUA UNTUK KEBAS DAN SAKIT URAT SARAF TANGAN ATAU MANA MANA ANGGOTA BADAN

Air rebusan serai, halia dan halba. Minum 3 kali sehari.( boleh campur daun pandan).

MESTI DIAMALKAN SETIAP HARI UNTUK HASIL YANG MEMUASKAN.

Caranya

Serai 6 batang diketuk
Daun pandan 2 helai dikoyak koyak
Halia besar 5 jari dimayang
Halba 2 sudu besar
Air 1 1/2 botol mineral besar atau bersamaan dengan 6 gelas air ( biarkan didih sampai tinggal 3 gelas air rebusan).

DAN Madu lebah asli 1 sudu besar/kecil
( masukkan dalam gelas minuman dan pastukan air rebusan dah sejuk atau suam suam kuku baru masukkan madu.

Semua bahan disatukan dan rebus dengan api yang perlahan sampai mendidih lama.
Sejukkan atau suamkan.
Apabila air rebusan dah sejuk atau suam suam kuku , baru boleh Campur madu lebah asli 1/2-1 sudu besar kedalamnya.

Minum 3 gelas sehari.

**yang penting:
Setiap air rebusan mestilah menjadi separuh dari paras air yang biasa. Baru jadi ubat dan berkhasiat.
Jadi mesti direbus lama.**


Asyik Cuci Telinga Dengan Putik Kapas, Wanita Ini Tak Sedar Gegendang Telinga Bocor. Doktor Ini Beri Peringatan!

Rupanya ramai yang suka cuci telinga dengan putik kapas lepas mandi. Caranya dengan menolak putik kapas (cotton bud) masuk ke dalam telinga.

Ada antara kita menjadikan ia habit setiap kali mandi. Hakikatnya tanpa kita sedar cara ini boleh jejaskan pendengaran.

Ia boleh berlaku kebocoran gegendang akibat terlalu kerap buat demikian.

Ikuti lanjut peringatan Dr ini serta tip untuk elak lakukan habit ini.

Hilang pendengaran akibat kebocoran gegendang.

Seorang wanita ini mengadu kurang dengar dah beberapa hari. Lalu beliau masukan sendiri menggunakan cotton bud ke dalam telinga. Semakin ditolak ke dalam telinga semakin tak dengar.

Akibatnya sekarang pendengaran jadi ‘totally block’… tak dengar langsung!

Apabila saya masukkan skop kamera ke dalam telinganya. Nampaklah beliau ear wax atau lilin telinganya yang telah ditolak-tolak masuk ke gegendang telinga. Tersumbat!

Saya cuba keluarkan juga, cuba buang mana yang boleh. Tapi ia sakit tuan-tuan kalau terkena pada gegendang telinga. Dan ini yang berlaku kepada pesakit saya ini.

Silap hari bulan, boleh bocor gegendang telinga!

Beliau baru tahu bahawa telinga ini tidak perlu dibersihkan. Sudah menjadi ‘habit’ katanya menggunakan putik kapas di tolak ke dalam telinga selepas mandi. Kalau tak buat itu, rasa tidak selesa.

Saya beri tip berguna ini:

1. Bersihkan guna kain bersih setiap lepas mandi. Di bahagian cuping dan luar telinga sahaja.

2. Elak masukkan air sehingga ke dalam telinga. Lebih bahaya jika gegendang telinga anda bocor.

3. Kalau terlalu gatal, boleh tekan-tekan bahagian luar telinga atau di ‘tragal area’ sahaja. Ia boleh membantu. Tapi, jangan korek di dalam telinga.

4. Jika kurang dengar, pergi buat pemeriksaan doktor di klinik terdekat.

5. Rujukan ke klinik ENT akan dibuat jika perlu.

Gambar ini menunjukkan bahaya penggunaan cotton bud untuk membersihkan telinga. Risiko kebocoran gegendang telinga boleh berlaku. Jika anda sayangkan ahli keluarga anda, nasihatkanlah mereka. Tulisan ini mungkin boleh membantu.

Ingat ya, bahaya. Hentikanlah!

Sumber: Dr Ezairy M.Sallih


Nak Anak Lebih Prihatin & Peduli Kesusahan Orang, Rupanya Begini Ibu Ayah Boleh Buat Dengan Mudah!

Melentur buluh biarlah dari rebungnya, begitu indah peribahasa Melayu yang membawa maksud perihal dalam mendidik anak-anak tentang sesuatu perbuatan baik biarlah dibiasakan sejak mereka sedari kecil lagi.

Bahkan sebagai ibu bapa sudah menjadi tanggungjawab untuk mendidik dengan ilmu dan perkara kebaikan. Maklumlah anak-anak itu diibaratkan seperti kain putih dan kitalah ibu ayah yang akan mencorakkannya.

Peribahasa juga ada menyebut, bagaimana acuan begitulah kuihnya. Lantaran itu sebagai ibu bapa janganlah pula kita menjadi seperti ketam mengajar anaknya berjalan lurus dengan meminta anak-anak menunjukkan contoh yang baik sedangkan diri sendiri tidak menunjukkan teladan terbaik.

Jadi apa kata, bersempena tahun baru ini kita seisi keluarga berusaha untuk sama-sama menjadi lebih baik melalui penglibatan membantu orang yang memerlukan agar kita seisi keluarga lebih mendalami erti bersyukur dengan apa yang dimiliki hari ini.

Bersama Lakukan  Aktiviti Bermakna

Menyentuh tentang aktiviti yang boleh dilakukan bersama-sama untuk membawa ke arah kebaikan adalah antaranya menanamkan sifat suka menabung di kalangan anak-anak. Fahamkan juga pada mereka dengan menabung bukan semata-mata untuk hidup senang ataupun kaya pada masa hadapan.

Bahkan dengan duit tabungan tersebut dapat dijadikan sebagai satu cara untuk membantu orang lain yang dalam kesusahan dengan menderma kepada orang perseorangan atau melalui pertubuhan bukan kerajaan (NGO) dan seumpamanya.

Pastinya kaedah ini cukup menyeronokkan anak-anak dan memberi inspirasi dan motivasi kerana usaha menyimpan wang bukan sahaja untuk kegunaan sendiri bahkan sebahagiannya dapat pula digunakan untuk berbakti.

Pendedahan yang diberikan oleh ibu ayah kepada anak-anak dalam penglibatan menyalurkan bantuan untuk insan yang memerlukan, secara tidak langsung dapat memupuk sifat prihatin dan peduli dengan orang yang dalam kesusahan.

Memberi lebih pengalaman bermakna kepada seisi keluarga, sebenarnya banyak lagi aktiviti lain yang boleh anda lakukan bersama antaranya adalah :-

Aktiviti yang satu ini jika dilakukan nampak bersahaja namun memberi kesan baik untuk elakkan pembaziran dan mudah pula untuk dipraktikkan. Lain tidak bukan adalah mengumpulkan pakaian lama yang masih elok untuk disedekahkan kepada yang memerlukan.

Caranya, setiap anak diberi tanggungjawab untuk mengasingkan pakaian mereka untuk dikumpulkan dan seterusnya diberikan kepada pusat pengumpulan baju terpakai atau pihak NGO. Yakinkan pada anak-anak, meskipun sumbangan ini dilihat kecil, namun ianya akan dapat membantu mereka yang memerlukan.

Jangan lepaskan peluang mendidik anak-anak untuk bersedekah bermula di rumah dengan mewujudkan tabung sedekah subuh.

Kaedah yang anda boleh buat adalah meminta anak-anak memasukkan sendiri wang ke dalam tabung setiap kali usai solat Subuh. Bukan nilai wang yang ditekankan, tapi disiplin untuk bersedekah itu dijadikan keutamaan.

Apabila tiba hujung bulan, itulah masa yang ditunggu-tunggu oleh anak-anak untuk mengetahui berapa jumlah wang yang terkumpul untuk disedekahkan. Melihat keterujaan anak-anak mengetahui jumlah wang terkumpul, sekali gus membuatkan kita juga turut rasa bahagia.

Anak-anak memang suka mendengar kisah dan cerita daripada ibu bapa. Jadi ambil peluang ini untuk memberi kesedaran kepada anak-anak bahawa di luar sana ramai orang yang susah, hidup dalam kebuluran dan serba kekurangan hingga memerlukan bantuan daripada kita semua.

Umpamanya berkongsi kisah derita kanak-kanak di Palestin ekoran menjadi mangsa peperangan yang menyebabkan kanak-kanak  tidak dapat bermain dan makan secukupnya. Cerita sebegini mampu menyuburkan emosi  dan menanamkan sifat prihatin dan berkasih sayang dalam diri anak-anak untuk lebih terbuka dan bersedia untuk membantu tanpa mengira waktu.

Sebagai sedia maklum, saban tahun setiap hujung tahun ada sahaja isu banjir berlaku dan kerja-kerja membersihkan kediaman oleh mangsa banjir boleh dilakukan sehari dua. Apatah lagi kepada warga emas dengan kudratnya yang terbatas, pasti sukar untuk dilakukan tanpa adanya pertolongan daripada orang lain.

Prihatin dengan itu, ada baiknya kita seisi keluarga mendaftar sebagai ahli sukarelawan di bawah mana-mana NGO dan sekali gus dapat bergerak bersama-sama dalam menjayakan pelbagai misi bantuan dengan menyumbang tenaga untuk membersihkan rumah mangsa banjir, cuci pakaian yang telah kotor terkena lumpur dan sebagainya.

Melakukan perkara-perkara ini secara bergotong royong pasti akan menjadi antara momen bermakna buat kita seisi keluarga.

Kenali Pertubuhan Peduli Insan Malaysia

Diakui di negara kita begitu banyak pihak NGO yang bergerak aktif, tidak terbilang jumlahnya. Hal ini mungkin membuatkan ibu ayah bingung untuk membuat pilihan. Apatah lagi bila terbaca kes-kes bantuan yang disalurkan tidak sampai kepada penerima.

Jadi apa kata anda sekeluarga kenali terlebih dahulu berkenaan Pertubuhan Peduli Insan Malaysia yang diasaskan oleh Encik Mohd Luqmanulhakim Mohd Redzuan yang mula didaftarkan pada tahun 2012.

Mengenal lanjut berkenaan Pertubuhan Peduli Insan Malaysia ini, ia adalah sebuah pertubuhan amal yang mensasarkan bantuan melangkaui sempadan yang tidak terhad kepada satu negara sahaja. Peduli insan ditubuhkan atas dasar ihsan demi insan bermula dengan isu kemanusiaan yang berlaku di Syria.

Namun, sejajar dengan visi peduli insan; menjadi badan kebajikan yang terpenting di dalam menangani isu kemanusiaan melangkau sempadan, peduli insan kini komited dalam memberikan usaha yang terbaik dalam misi bantuan di dalam negara mahu pun di Syria, Palestin dan Yaman.

Melihat usaha murni ini, tentu sahaja anak-anak akan berasa bangga kerana turut sama terlibat menyempurnakan misi bantuan hingga ke serata dunia!

Ekoran daripada itu, ayuh sertai Skuad Ihsan yang merupakan sebuah pasukan sukarelawan yang bernaung di bawah Pertubuhan Peduli Insan Malaysia. Ia ditubuhkan dengan tujuan mengumpulkan sukarelawan dari seluruh Malaysia untuk menjadi penggerak dalam aktiviti-aktiviti bantuan dan kemanusiaan.

Fakta Menarik

Benarlah kata orang kalau tak kenal maka tak cinta. Jadi bila sudah tahu serba sedikit latar belakang pertubuhan ini barulah terasa dekat di hati.  Jadi mudahlah untuk anda terus berhubung dengan yang berkenaan bagi sama-sama menyempurnakan misi dalam menyalurkan bantuan.


“Jam & Lukisan Tu Ada Makna.” Hadiah Hari Jadi Dari Adik Istimewa Anne Ngasri Buat Ibu Raih Perhatian. Sweet & Kreatif!

Kasih sayang dan pengorbanan ibu bapa membesarkan anak-anak pastinya tidak terbalas dek wang ringgit dan harta benda. Kerana itu sebagai anak, wajib menghargai apa yang ibu bapa lakukan.

Kasih sayang, perhatian dan penghargaan buat ibu bapa itulah yang patut anak-anak lakukan. Tidak perlu menunggu hari istimewa untuk berbuat demikian kan. Namun, jauh di sudut hati ibu bapa pasti rasa terharu dan sebak bila anak-anak ada di sisi menyambut bersama.

Semoga Allah swt ampunkan segala dosa kedua ibubapa saya, berikan beliau kesihatan yg baik juga dilindungi & dirahmati Allah swt.

Love u mama. Terima kasih atas segala budi dan jasa yg mama telah lakukan buat Anne ❤

Apa yang istimewanya, Anne memuat naik video yang memaparkan sambutan hari lahir ibunya di rumah yang disambut dengan ahli keluarga lain.

Menurut Anne, adiknya itu sangat sweet dan lukisan yang diberikan itu rupa-rupanya memiliki maksud yang tersirat.

Baby mmg so sweet sgt dia bungkuskan hadiah special utk mama … berjam2 katanya … tapi disebalik jam tu setiap lukisan tu ada makna tau … hehe Love u baby…baby mmg sangat bijak …❤❤❤

Demikian pujian yang diberikan Anne buat adiknya menerusi kapsyen yang dimuat naik bersama video tersebut.

Rata-rata yang melihat video tersebut memuji Baby yang kreatif dan sweet.


“Orang Tak Lalui Morning Sickness Susah Nak Faham. Sebab Tu Suami Kena Lebih Empati. “ Hanis Zalikha Kongsi Tip Hadapi Alahan Teruk!

Mengetahui diri berbadan dua adalah saat yang paling menggembirakan buat wanita yang bergelar isteri. Tak sabar rasanya untuk menyambut si kecil yang sedang membesar di dalam rahim.

Dalam fasa kehamilan itu, ada antara bakal ibu mengalami alahan atau morning sickness sama ada muntah-muntah, pening, mengidam sesuatu dan sebagainya lagi.

Selebriti atau instafemes bernama Hanis Zalikha ini tidak ]terkecuali melalui saat-saat tersebut. Dia yang kini sedang bercuti bersama keluarga di Jepun meluahkan perasaan bila mana terpaksa melalui alahan yang teruk.

“Lepas muntah satu hidangan complete makan malam. Orang kata macam mana nak tau gaya kita waktu mengandung, tengok mak kita selalunya.

“Kalau mak kita jenis memang takde morning sickness (loya & muntah2) waktu pregnant insyaAllah, kita pun takde.

“Bila tanya Mama, Mama kata untuk tujuh-tujuh orang anak dia, semua pregnancy memang dia loya dan muntah2. Omg help.

Ujar Hanis lagi, pengalaman tersebut pernah dilaluinya sebelum ini ketika mengandungkan Yusuff. Dalam masa yang sama, dia turut berkongsi pemakanan dan cara melalui alahan tersebut.

Waktu mengandungkan Yusuf dulu, my morning sickness teruk ya amat, everyday muntah, hampir setiap kali makan, sehingga 9bulan masih muntah. Cuma reda sikit je time second trimester. Tapi kita kena kuat semangat.

Mommynis nak pesan kat semua ibu ibu senasib kat luar sana, kita kena kuat semangat. Makan jugak walaupun kita tau kita akan muntah balik. Jaga waktu makan. Ikhtiharkan nak masukkan zat dalam badan. Sebab walaupun Mommynis muntah2 macam apa tah, Yusuf tetap mok masa lahir.

Dalam pada itu, Hanis turut menasihati kaum bapa supaya alert dan memahami perubahan isteri ketika ini dan lebih menghargai isteri dek kerana pengorbanan yang terpaksa melalui pelbagai dugaan ketika mengandungkan anak mereka.

Minta tolong suami atau sesiapa yang mampu bantu kita ingatkan waktu makan. Sebab macam sekarang ni selalu lupa waktu makan sebab uruskan anak dan kerja kan. Bila perut kosong ya Allah, takde isi nak muntah pun tetap muntah. Sampai terkeluar acid perut yang hijau.

Orang yang tak lalui morning sickness kadang2 susah nak faham. Sesetengah ibu yang diberikan peluang menghadapinya sampai rasa: beranak okay, pantang okay, breastfeeding okay, tapiii morning sickness paling tak okay, buat kita macam tak berdaya sangat sangat.

Dengan itu, para suami dan orang sekeliling, semoga empati terhadap ibu mengandung lebih tinggi. Peka akan kehendak mereka. Loya dan muntah2 mereka nampak macam remeh je, tapi dunia mereka rasa macam slowww sangat2. Berkasih-sayanglah dan saling memahami. Pengorbanan ini akan berbaloi nanti buat semua.

Luahan Hanis tersebut turut mendapat respond dari pengikutnya. Malah, ada yang turut berkongsi pengalaman yang sama.


“Manisnya Senyum Ayash, Nampak Ibu Ke.” Genap 100 Hari, Shuib Anjur Majlis Tahlil, Cukur Jambul & Tahnik, Ramai Luah  Sebak!

Tanggal 16 November genap 100 hari usia Ayash Affan,  anak keempatnya kepada penyanyi Shuib dan Siti Sarah. Malah, tarikh tersebut juga genap 100 hari Allahyarham Siti Sarah meninggal dunia akibat covid-19.Dalam perkongsian terbaru di  Instagram milik Allahyarham, satu majlis cukur jambul dan aqiqah  buat Ayash serta tahlil buat arwah telah diadakan.

Dalam majlis malam ini, Shuib dan anak-anaknya memakai baju serba putih. Apa yang mencuri tumpuan ramai adalah gelagat Ayash Affan kelihatan sangat comel dan tersenyum tatkala majlis cukur jambul sedang berlangsung.

Rata-rata meluahkan rasa sayu melihat majlis tersebut berlangsung tanpa kehadiran Siti Sarah. Malah, tak kurang yang tersentuh hati melihat senyuman yang diberikan Ayash seolah-olah merasai ‘kehadiran’ ibunya Di Dalam majlis tersebut.


“Berkat Sabar Belajar Di Rumah Musim PKP.” Sazali Samad Luah Syukur, Anak Cemerlang Raih 9A SPM

Bekas jaguh bina badan negara, Sazali Samad berkongsi rasa syukur  usai anaknya, Hisyamuddin memperoleh keputusan cemerlang 9A menerusi Sijil Pelajaran Malaysia (SPM).

Kegembiraan tersebut dikongsikan bersama menerusi laman instagramnya dengan memuatnaik video pengumuman yang dibuat pihak sekolah.

Sazali dalam perkongsian tersebut mengakui sebak dan terharu kerana hasil usaha keras anaknya itu akhirnya membuahkan hasil yang boleh dibanggakan.

“Tahniah anakku Hisyamuddin @hisyapaes macam tak percaya keputusan dapat 9A, spm 2021. Sesungguhnya semuanya datang daripada Allah.

“Berkat, kesabaran belajar kat rumah musim PKP  membuahkan hasil yang cemerlang buat Hisyam. Syukur pada Allah atas keizinanNya.

“Ayah, mak dan family semua cukup bangga dengan Hisyam. Tahniah juga buat pelajar-pelajar yang lain.

“Terima kasih buat guru-guru yang sabar mendidik anak-anak sepanjang Pdpr,” ungkap Sazali lagi menerusi coretan di ruangan kapsyen.

perkongsian tersebut meraih perhatian ramai. Rata-rata menitipkan ucapan tahniah atas kejayaan tersebut.

Kejayaan tersebut membolehkan Sazali dan anaknya dipanggil untuk sesi turut temu bual bersama sebuah stesen radio. Hal tersebut dikongsikan menerusi Instagramnya.


“Sudah Arif Ara Pula..” Musim Sakit, Dua Hari Berturut Tya Bawa Anak Ke Klinik!

Sebagai ibu ayah sememangnya kita mudah berasa cemas bila melihat keadaan anak yang muntah-muntah dan tiada pula selera makan. Lagi-lagi ketika ini, macam-macam penyakit yang menyerang kanak-kanak.

Baru-baru ini pelakon Tya Arifin juga telah melalui detik cemas apabila anak sulungnya, Arif Jiwa mengalami kesukaran bernafas dan jantungnya berdegup kencang.

Situasi ini menyebabkan Tya dan suami bergegas ke klinik berdekatan untuk mendapatkan rawatan untuk anaknya itu.

Sudah Arif Ara Pula

Kerisauan Tya terhadap kesihatan anak-anaknya sekali lagi diuji, bila mana kali ini Ara pula muntah-muntah.  Hal ini dikongsikan bersama di dalam akaun instagramnya dan menarik perhatian umum.

Dua hari ini syukur juga Tya memang bekerja dari rumah, ada jadwal personal coaching dengan my usahawan.

Jadi break lunch dan petang dah selesai, Tya boleh back to anak anak.

Tiba-tiba masa petang tu, Tya dapat tau dari kk nya, Ara muntah 2 kali.
Masa dia bangun tidur muntah semua apa yang dia makan 😳

Dan dibagi susu, dia muntah lagi..
Tak mau makan, 4 sudu je masuk.

Tya nampak dia lemas di kursi, maybe dehidrasi.
Jadi Tya terus bawa ke klinik yang sama macam abang semalam.

Huhuh mesti ibu2 kalau anak2 sakit tak tega kan, rasa baik kita yang sakit 🙁

Pergi Docter, kata doc,
Ara tengah batuk, dan dia muntah karna dia tengah keluarkan “kahak” nya.

Salah satu cara nak keluar kahak dengan muntah.

Legaaaaa…

Jadi Doc bagi ubat utk kontrol muntah, dan batuk utk Ara.

Malam ini Tya mesti tidur dengan Ara, ( kalau anak sakit Tya memang akan bermalam skin to skin dengan mereka) sampai dia sembuh..

Tya rasa, memang musim anak2 sakit ya sekarang???

Meninjau di ruangan komen nyata ramai yang mendoakan agar Ara segera sembuh dan ada juga yang memberi komen mengiyakan bahawa sekarang ini ramai anak-anak yang demam dan sakit.

Musim buah ni.mkate org Melayu..tak anak..Kecik basa ..sehat2 ye nak 😍

ya mmg musim, sakit, muntah2

semoga cepat sembuh ara comel 😍

Get well soon ara ❤ strong girl

Syafakillah buat Ara. Cepat sembuh ya..


“Membesar Dengan Mentaliti Lelaki Tak Menangis.” Pendam Perasaan Nak Nampak Kuat, Aaron Aziz Harap Anak Tak Lalui Situasi Sama!

Setiap orang punyak kisah yang berbeza pada zaman kanak-kanak. Ada suka ada juga duka. Bagi yang memiliki ibu bapa yang sentiasa mengambil berat, pasti kehidupan waktu kecil penuh warna warni.

Berbeza bagi kanak-kanak yang membesar tanpa kehadiran ibu bapa. sepertimana yang dikongsikan oleh Dato’ Aaron Aziz yang kehilangan ayah tatkala usianya masih kecil.

Dibesarkan dengan mentaliti lelaki tidak boleh menangis, kena sentiasa kuat dan tidak boleh menunjukkan emosi menyebabkan dia lebih banyak memendam perasaan.

Assalamualaikum!

I lost my Dad when I was young. I grew up with the mentality of MEN DONT CRY. Men must be strong. Men must not show any emotions.

Thus, I’ve always had a copious amount of anger and not just loud anger, but quiet anger, as well. Why? Because MEN CANT CRY….

Namun, selepas bergelar ayah, Aaron Aziz tidak mahu situasi yang sama turut dialami oleh anak-anaknya. Dia mahu mereka bebas meluahkan perasaan baik marah, kecewa dan sebagainya.

This all changed when I have my own children. I want them to cry to me when they have any problems or when things are tough. My son must be able to express his frustrations, anger and disappointments.

If only i could give an advice to my 10year old self, if only I could turn back time when I was 10…..

“Dear 10 year old Aaron Aziz,

It is OK FOR BOYS TO CRY. It is Ok for Boys to feel defeated at times.”

Love,
The 45 year old Aaron Aziz ( Shoutout to my cousin Kak Ramlah this was in her house I celebrated my birthday. And my dearest Arwah Aunty Latipha who raised me and taught me well during my childhood years of my life. May ALLAH grant her Jannah for her love she showed to me and my siblings)

And this shall be my advice to parents who have 10 year old boys too…

Luahan  rasa Aaron Aziz menyentuh hati ramai, terutama pengikutnya. Rata-rata memberikan kata semangat dan tak perlu menyesali apa yang pernah dilalui kerana dirinya sudah berjaya kini.

Siapa sangka budak lelaki yang secomel ini akan membesar menjadi seorang Abang Long kawasan yang digeruni di KL suatu hari nanti. 😂

❤❤❤❤❤ it’s okay abang Aaron, the best teacher in this world is experience and the most valuable one to give to our kids, hugs!

and yet u cried well in characters.. kudos 🔥

You’re so strong bang, thats why you are here, the 45 Aaron Aziz right now 👏👏

Good advices tq abg Aaron.

Insha Allah bro. Semoga apa yg dilalui satu ketika dahulu menjadi kebaikan dan rahmat bagi Aaron dan sekeluarga. Dan semoga saudara mara yang menyokong dan menyayangi Aaron mendapat rahmat dan ganjaran pahala yang besar, Amin.

Good advice..hero2 saya mmg mudah ngis..tp kalo dpn org pndai cover macho😂

you speak my mind fluently. Allah bless all of us in sha’ Allah


Amalkan Rendam Kaki Dalam Ais Supaya Atasi Sakit Kepala, Sukar Tidur Dan Sakit Badan Serta Gangguan Makhluk Halus.

Penggunaan ais mampu menjadi satu terapi dan mempunyai banyak manfaat terutamanya kepada fungsi tubuh badan.

Salah satunya dengan cara merendam kaki dalam ais. Ia mempunyai banyak khasiat untuk kesihatan diri luar dan dalaman.

Sebagaimana perkongsian ini.

Aku rasa masa buat ni serius sedap jaa kaki. Ada yang pernah try? Ni kamu boleh baca cara2 dia

Dah dua hari amalkan rendam kaki dalam ais. Best juga, memang banyak kebaikkannya untuk gout, sakit kepala, sakit badan, lesu, minor stroke, sakit urat, tak lena tidur malam. Badan rasa berat dan penat, try laa.

Kebaikan Rawatan Rendaman Kaki Bersama Garam Bukit dan Ais Batu.

Untuk pengetahuan anda, amalan rendaman kaki dengan air yang dicampurkan dengan sedikit ais batu dapat melegakan ketegangan otot dan ianya dapat mengelakkan dari gangguan jin.

Tahukah anda? Bila anda bangun dari tidur bila di pijak kaki pada lantai yang sejuk jika anda terasa menyucuk di tapak kaki itu maknanya dalam badan anda banyak angin. Angin dalam badan anda itu adalah angin tidak elok.

Sesiapa yang mengalami masalah tersebut, kerap sakit kepala, sakit belakang, sakit belikat ,lenguh tengkuk, kerap sendawa, kerap kembung perut.

Terapi rendaman kaki dengan air yang dicampurkan bersama sedikit ais bagi orang yang sukar tidur malam adalah baik jika diamalkan.

Bagi masalah sakit kepala pula ataupun bisa sakit-sakit badan adalah elok untuk mengamalkan rawatan rendaman kaki yang dicampur bersama dengan ais ini.

Menurut Perubatan Islam, sekiranya anda ada mengalami gangguan jin yang kronik anda pasti akan rasa sakit seperti menyucuk-nyucuk di kaki yang direndam itu, itu adalah tandanya yang tubuh kita ada mangalami gangguan makhluk halus. Oleh itu sekiranya diamalkan, inshaaAllah izin Allah jin akan terhindar dari pada tubuh anda.

Menurut sumber, untuk kesan yang lebih baik lagi campurkan air rendaman kaki tersebut dengan daun bidara, limau nipis dan garam bukit dalam air berais itu. Kesannya amat baik dalam tubuh badan kita.

BACAAN SURAH

Bolehlah diamalkan membaca sebelum rendam kaki

Surah Al Fatihah 7x
Surah Al Ikhlas 7x
Dan selawat 7x

InshaaAllah dengan izin Allah, kaki badan akan berasa ringan.

Menurut Perubatan Islam, kesan gangguan makhluk halus adalah seperti:

1. Kaki anda berasa Pijar bila di rendam kaki anda dalam Ais
2. Lenguh dan kebas pada kaki
3. Sakit mencucuk di kaki

Haruslah diingat ini adalah salah satu cara alternatif dalam rawatan islam dan ianya juga adalah sebagai salah satu iktiar untuk merawat pesakit, inshaaAllah dengan izin Allah, sakit anda akan sembuh atau berkurangan. Ianya juga adalah mengikut kesesuaian tubuh badan anda, wallahualam.

Kredit: Fatin Adila Razali


Kejutkan Anak Awal Pagi Lagi Mudah Bila Ikut  Cara Ustazah Ni!

Pelbagai usaha telah dilakukan oleh ibu ayah untuk pastikan anak dapat bangun awal setiap hari untuk ke sekolah.

Hingga ‘Bebuih mulut ‘ dibuatnya hingga puaslah nasihat, tapi tak juga berkesan. Jadi ada baiknya ikuti panduan yang diberikan oleh Ustazah Isfadiah ini.

5 langkah mudah ini buat anak senang bangun pagi:

1. Bersiap sebelum tidur – Pastikan 15 minit sebelum tidur anak-anak siapkan keperluan mereka untuk hari esok. Keperluan ke sekolah dan keperluan – pakaian ke Surau untuk solat Subuh. Pastikan mereka siapkan sendiri keperluan mereka dan ibubapa pantau sahaja.

2. Skrip otak sebelum tidur – baca set doa tidur memang dah wajib, skrip yang dimaksudkan adalah beritahu anak untuk bangun jam berapa contoh 5 pagi dan bersedia untuk ke surau dan bincang apa aktiviti yang akan dilakukan, biarpun benda yang sama kita kena ulang, mengulang perkara yang sama memang bosan tetapi itulah caranya untuk membentuk budaya dalam diri. Untuk sembahyang pun azan diulang-ulang sampai 5 kali sehari.

3. Skrip kejut anak – ayat yang kita guna untuk kejut anak seharusnya berbunyi lebih kurang seperti ini “Nak…! Bangun, Jom Subuh!” Atau mana-mana ayat yang sewaktu dengannya. Kalau kita kejutkan anak supaya dia bangun untuk ke sekolah, bayangkan apa jadi masa hujung minggu atau masa cuti sekolah? Itu yang tak bangun pagi tu sebab tiada sekolah. Solat Subuh pun liat le jawabnya.

4. Aktiviti fajar – Rancang aktiviti selepas solat Subuh seperti senam pagi, baca Al-Quran, tonton video pengisian rohani, sediakan sarapan pagi dan sebagainya. Aktiviti Fajar ini akan membantu anak-anak ceria dan cergas di awal hari.

5. Hargai Anak – Berilah penghargaan pada anak kerana bangun pagi, sesekali belikan hadiah, atau puji mereka, nyatakan betapa gembiranya kita dapat anak yang suka bangun pagi. Cerita lah pada anak kelebihan bangun awal pagi dari segi kesihatan fizikal kita, emosi dan rohani kita juga. Cuma kena pastikan Penghargaan ni tak boleh selalu beri, cukup sekadarnya sahaja. Penghargaan dan pujian sama macam garam dalam lauk, jika terlebih akan jadi pahit dan penyakit.

Semoga Allah bantu para ibubapa sekalian mendapat generasi bertaqwa.


Tak Perlu Beli Almari, Guna Konsep Gantung Aje. Mudah Dan Praktikal.

Kemas pakaian adalah antara ‘kerja’ mak-mak paling komited yang wajib buat demi memastikan bilik kemas.

Ada antara kita lebih suka konsep lipat baju dan ada juga lebih kepada mengantung baju. Ikut citrasa masing-masing berdasarkan kelapangan masa.

Begitu juga dengan perkongsian ini memggunakan konsep mengantung baju secara terbuka tanpa almari.

Untuk memastikan habuk tiada, beliau dibantu suami, manakala belia akan susun atur baju agar kemas.

Ikuti cara beliau memastikan ruang pakaian terbuka kemas dan praktikal.


Cara Matang & Bijak Wanita Ini Buat Suaminya Tidak Jadi Berpoligami Dua Kali.

Kehidupan berpoligami tidak mudah diterima oleh setiap wanita yang bergelar isteri. Apabila suami membuat keputusan untuk berpoligami, terasa bagaikan diri dikhianati dan tidak lagi disayangi.

Kisah perkongsian wanita ini mengenai bagaimana dia tangani suaminya yang mahu berpoligami wajar dijadikan panduan buat wanita lain. Kematangan ilmu rumahtangganya dan tindakan bijak wanita ini, berjaya membatalkan hasrat suaminya untuk terus berpoligami, bukan hanya sekali tetapi dua kali.

Salam admin. Minta hide profile saya yer. Sekadar ingin berkongsi pengalaman saya mengendalikan seorang lelaki bernama suami yang ingin berpoligami.

Saya seorang perempuan, saya tahu naluri orang perempuan (saya berumur 40 tahun) dan suami berumur 46 tahun. Saya selalu cuba memahami dan mendalami perasaan suami saya. Alhamdulilah, saya telah berumahtangga lebih dari 22 tahun (saya kahwin ketika umur saya 18 tahun seusai saja tamat SPM) dan telah dikurniakan 10 orang cahayamata.

Untuk pengetahuan puan, semenjak kawin saya tak pernah bergaduh dgn suami saya, petuanya ringkas, ikut kehendak suami dan jangan bantah selagi tidak bertentangan dengan perintah agama sekalipun ia mungkin bertentangan dengan kehendak kita. Lepas tu baru kita beri pendapat kita dan kehendak kita pulak, tentu suami akan sejuk hati dan juga akan mengikut kehendak kita. (of course pilihan awal pun kena lah tepat, nak pilih suami pun janganlah main sapu jer, mentang mentang tengok dia keter besar terus setuju. Kalau dah cari suami hidung belang, kena lah tanggung sendiri akibatnya).

Orang lelaki juga kadang-kadang seperti budak budak perangai dia. Lagi kita resist, selagi tu dia akan insist. Sama dengan newton’s law of motion i.e action equals to reaction. So kalau kita ikut kehendak dia, dia akan lebih tenang dalam membuat keputusan dan segala urusan akan lebih mudah.

Suami seorang jutawan

Untuk makluman, suami saya ni dah jadi jutawan pada umur 40 tahun walaupun pada asalnya ketika kami mula mula bernikah dia cuma memandu proton saga. Beliau seorang yang berjimat dalam segala hal. Memang duit cash simpanan dia dah melebihi jutaan ringgit dan dia ada beberapa buah rumah sewa dan sebagai isteri saya tak pernah meminta apa-apa pun dari dia, semuanya atas ihsan pemberian dia.

Saya bersyukur kerana Allah temukan saya dengan sorang suami yang baik bila saya compare dengan orang lain yang mendapat suami yg tak bertimbangrasa.  Alhamdulillah, sejak kami kawin dan dikurniakan ramai anak, hidup kami tak pernah kesempitan kerana saya percaya berkatnya rezeki kami dan saya qanaah dengan apa yang ada.

Walaupun saya tak bekerja sejak kawin, rezeki kami sentiasa bertambah especially selepas kami menunaikan haji. Semasa pergi ke mekah menunaikan haji 10 tahun lalu, yang saya minta cuma hidup aman yang berpanjangan bersama kasih sayang anak dan suami. Dan Alhamdulillah, Allah makbulkan doa saya.

Tapi kita kena faham, orang laki ni bila banyak duit, banyak pula cabarannya. Memang ada kawan kawan dia yang menawarkan perempuan lawa dan janda muda untuk di jadikan isteri kedua. Tetapi seperti yang saya cakap, kalau kita berterus terang dgn suami kita, dia juga akan berterus terang dgn kita.

Dia pernah mengajukan pada saya hasrat nak kawin lagi atas alasan nak menolong seorang janda muda anak tiga. Saya dengan tenang cakap pada dia, kalau itulah yang lebih membahagiakan hidup dia, saya izinkan dan saya redha.

Seperti yang saya cakap, kita jangan lawan. Hati perempuan mana yg ingin berkongsi suami. Samalah seperti saya. Tapi kita kena simpan perasaan kita tu dulu, kita kena setuju dulu dengan kehendak dia. Kemudian kita kena tunjuk pada dia kasih sayang kita yg tak berbelah bahagi walaupun dia telah menyatakan hasrat dia untuk kawin lagi. Kita pelu cuma memenangi hati dia kembali. Mungkin ada kekurangan pada kita menyebabkan dia cuba mengalih arah.

Berikan Layanan Yang Lebih Baik

Nak tahu apa yang saya lakukan selepas dia menyatakan hasratnya untk tambah cawangan? Tak ada piring terbang…. Tak saya suruh dia tidur di luar….. Tak saya tidur membelakangi dia…tapi ….. Saya cuba untuk memberikan dia layanan yang lebih baik.

Kalau biasa bangun pagi-pagi kita take for granted..makan-minum pagi suruh dia ambil sendiri atas meja, kali ni saya hidangkan..buat yang terbaik untuknya. Utamakan dia dari anak-anak. Buat seketika tu jer….

Sebelah malam pulak, pakai pakaian cantik cantik dan berwangi wangian …Semasa tidur peluk dia jangan lepas lepas sampai pagi …biar dia tercungap cungap pun tak apa….kalau dia tanya, cakap kata yang kita sayang sangat kat dia. so selagi dia masih ada kita seorang dalam hidup dia cakaplah kita nak ambil peluang sebanyak mungkin untuk bersama dia, sebab bila dia kawin lagi satu, kita akan berkongsi suami. Jadi masa tu nanti kita cuma ada separuh masa denagn dia (Lupa nak cakap…sebenarnya sebelum itu saya telah meminang calon isteri untuk suami saya atas permintaannya).

Sambung cerita tadi…. Buat macam tu berterusan selama 2 minggu, dan jangan lupa bangun sembahyang malam, minta doa pada Allah. InsyaAllah, selepas 2 minggu dia akan berubah hati dan membatalkan niatnya. Saya telah buktikan. Selepas 2 minggu perempuan itu minta diputuskan tunang.Itu cerita masa saya ada anak 5. (Masih lawa lagi aih…pun suami dah menggatal).

Hasrat poligami Kali Kedua

6 tahun kemudian, suami berkenalan pulak denagn seorang anak dara umur 25 tahun. Masa tu saya dah umur 35 tahun. Saya di uji lagi. Dengan zaman internet yg canggih, dia diperkenalkan dengan anak dara yg 15 tahun lebih muda darinya oleh seseorang dan mereka berhubung melalui FB.

Kali ini saya tidak mengetahui kerana dia sudah berjanji dgn saya kalau dia nak tambah cawangan dia tak akan beritahu saya lagi kerana dia kesiankan saya. Dia kata kalau dia beritahu saya, mesti tak jadi punya. So, dalam senyap senyap dia berhubung melalui applikasi FB messenger sampai ke peringkat dia telah menetapkan tarikh pernikahan dengan gadis itu. Mereka bercadang untuk melangsungkan perkahwinan di selatan Thailand.

Tetapi Allah Maha Kaya. Sehari sebelum hari yang mereka rancangkan ditakdirkan saya jatuh sakit dan terpaksa di admit ke hospital Kuantan. Maka suami pun memberitahu si gadis minta menunda rancangan perkahwinan mereka (tanpa pengetahuan saya).

Si gadis tak bersetuju dan menekan suami saya supaya meneruskan juga rancangan. Bila suami berkeras mengatakan dia perlu menjaga saya di hospital, si gadis mula menggunakan kata2 kesat terhadap suami yang tak sepatutnya keluar dari mulut seorang anak dara.

Dari situ barulah suami mulai sedar siapa sigadis itu. Suami terus memutuskan hubungan dgn gadis tersebut dan barulah diceritakan semuanya pada saya. Saya cuma ucapkan kata2 syukur pada Allah, walaupun saya dimasukkan kehospital, rupanya ada hikmatnya dan sekali lagi Allah telah menyelamatkan saya dari menjadi madu.

Kalau sekarang pun suami saya kata nak kawin lagi, saya tak akan larang, tapi of course saya tak akan menggalakkan. Kalau kita benar benar sayangkan suami kita, kita kena berkorban. Dan inilah sebesar besar pengorbanan sebagai seorang isteri.

Poligami adalah sesuatu yang dibenarkan. Ia juga mempunyai hikmat dan manfaat yang besar kepada umat Islam khususnya dan manusia umumnya. Sama ada cintakan suami orang tu boleh membawa kebahagiaan atau tidak bergantung kepada sistem pengurusan keluarga kita.

Kita kena hapuskan anggapan-anggapan ini:-

(i) bahawa seseorang mencintai “suami orang” itu suatu tindakan “merampas”; Allah jadikan suami itu unutk dikongsi.So apa yang nak dirampas?

(ii) bahawa berpoligami itu sebenarnya akan membawa kepada ketidak-adilan. Bini satu pun kalau jenis suami tak adil, memang tak adil punya.

(iii) bahawa bagaimana hendak “membahagikan” kasih-sayang. Sebenarnya “kasih-sayang” ibarat hujan. Ia tidak dibahagikan tetapi semua orang akan basah jika ditimpa hujan walaupun berada di tempat yang berlainan. Bukan bererti dua orang yang berada di suatu padang akan basah separuh sahaja apabila ditimpa hujan;

(iv) berpoligami itu akan menimbulkan masalah. Apakah perkahwinan monogami tidak menimbulkan masalah?

Walau apapun, adalah lebih elok jika perkahwinan berkenaan bermula dengan kerelaan semua pihak. Isteri pertama jangan menganggap bahawa dia lemah, tak pandai jaga laki dsb apabila ada “kawan” baru. Dan paling penting, suami yang mempunyai lebih daripada satu keluarga mestilah berlaku adil.Walaupun tidak mudah untuk berlaku adil tetapi tidak mustahil, jika dimulakan dengan niat atas dasar iman. Adil bukan maksudnya semuanya sama (equal) tetapi setiap pihak mendapat haknya mengikut keperluan dan kedudukan (equitable).

Akhir sekali, perlu ada kesepakatan tentang “conflict resolution mechanism” kerana setiap kehidupan akan terdedah kepada konflik. Banyak konflik besar bermula daripada konflik kecil yang tidak terkendali. Apatah lagi jika emosi menjadi perkasa semasa konflik.Mohon komen yang murni murni saja yer. Yang elok jadikan teladan, yang buruk kadikan sempadan.

Kredit: Kisah Rumah Tangga


Si Comel Yusoff Al Qardawi Sudah Punya  115 Ribu Pengikut Di IG, Cahaya Cinta Dato’ Sri Aliff Syukri Dan Datin Sri Nur Shahida!

Semalam tanggal 25 Jun, pasangan VVIP Dato’ Sri Aliff Syukri Kamarzaman Dan isterinya, Datin Sri Nur Shahida Datin Sri Nur Shahida Mohd Rashid selamat menyambut kelahiran anak keempat mereka, Yusoff Al Qardawi. Tahniah diucapkan.

Penantian lebih enam tahun untuk memperoleh anak keempat ini sesungguhnya satu kegembiraan besar buat pasangan ini dan seluruh keluarga mereka.

Menariknya, baru sahaja masuk hari kedua kelahirannya, si comel Yusoff Al Qardawi, anak keempat pasangan Dato’ Sri Aliff Syukri dan Datin Sri Nur Shahida sudah pun mempunyai lebih 115 ribu pengikut di instagramnya. Hebat!

Semalam Dato’ Sri Aliff dan Datin Sri Shahida berkongsi kegembiraannya selepas kelahirannya di instagram malah turut membuka instagram khusus buat Yusoff.

Terima Kasih Allah SWT atas anugerah ini. Saya telah pun selamat melahirkan khalifah kecil ini bayi lelaki pada 25/6/2018 bersamaan Hari Isnin. Alhamdulillah selamat semuanya. Terima kasih nenek @bondarozitaibrahim masakkan makanan berpantang. Sedap tak rasa macam berpantang pun.

Terima kasih semua rakan-rakan di ig dan fb yang tak putus-putus mendoakan saya dan bayi ini. Terima kasih kepada suami tercinta @aliffsyukriterlajaklaris …yang excited tunggu baby sampai saya pun confius siapa sebenarnya doktor.

Terima kasih doktor saya, Dr Datin Suhaiza Salleh, doktor paling best, rasa nak beranak je tiap tahun?…..

Terima kasih kedua ibu bapa dan mertua tercinta yang menemani dan sentiasa mendoakan saya.

Mudahan anak ini @yusoffalqardawi menjadi anak yg soleh dan berjaya dunia dan akhirat amin.

Malah perkongsian video Dato’ Sri Aliff ketika saat melahirkan Yusoff ternyata sangat menyentuh hati. Ramai peminat mengalirkan airmata. Syahdu dengan pengorbanan seorang isteri.

Pengorbanan wanita sungguh hebat..setuju tak? Ketika ini saya berada bersama dia dan saya rasa pengorbanan melahirkan amat bemakna dan sukar untuk diungkapkan ketika moment ini berlaku.

Semoga anak ini @yusoffalqardawi menjadi anak yang soleh dan pengikat ikatan kita supaya lebih menyayangi antara satu sama lain. Walaupun berbagai dugaan hampir 12 tahun kita hidup bersama.. and ill always with u.. i love u syg @shahidadherbs forever.

Comel sungguh Yusoff, secantik ibu dan sekacak abahnya. Jom lihat gambar-gambar yang dikongsikan.

Sumber: IG @yusoffalqardawi, @aliffsyukriterlajaklaris dan @shahidadherbs


“Hebat Mat Kilau Kerana Agamanya!”.  Adi Putra Kongsi Kehebatan, Raih Perhatian Ramai.

Nyata kehebatan pahlawan Pahang ini tiada tandingannya. Setelah difilemkan, riwayat hidup Mat Kilau menjadi perhatian.

Ini dikongsikan oleh pelakon Adi Putra yang juga melakonkan watak pahlawan dari Pahang itu.

HEBAT MAT KILAU KERANA AGAMANYA!!

Merujuk kepada Sejarah “Tok Shahrum, Tok Gajah dan Mat Kilau”yang ditulis oleh Prof Talib Samat, dan disebutkan juga oleh Cikgu Alhamadi, beberapa sifat Mat Kilau yg wajar untuk kita contohi adalah seperti berikut:

1. Mat Kilau seorang g kuat beribadah kepada Allah.
2. Tidur lepas Isyak dan bangunnya sebelum subuh.
3. Sentiasa menjaga hubungannya dgn Allah dgn berjaga disepertiga malam untuk bertahajud dan bermunajat.
4. Sentiasa menjaga solat fardhu 5 waktu.
5. Seorang ayah g penyayang kepada anak-anaknya.
6. Tidak akan minum air kecuali selepas makan.
7. Sentiasa mengamalkan Surah Al-Ikhlas.
8. Beramal dan beratib dengan Zikir “Ya Latif”.
9. Berpagi-pagi dengan berjalan di rumput dan bermandi air embun.
10. Mempunyai sifat tawaduk dan sangat merendah diri.

Inilah diantara 10 sifat yg ada pd diri Mat Kilau. Jadi dalam kita duk semangat menghayati sejarah perjuangannya, adalah lebih utama kita mencontohi sifatnya yang merupakan seorang ahli ilmu dan ahli ibadah dIm agama kerana dengan agama yang ada pada dirinyalah yang mengangkat beliau menjadi salah seorang pahlawan agung tanah Melayu!!

Sumber: Adi Putra via Para Pencari MU


Walaupun Bersaiz Kecil Buah Bidara Ini Rupanya Ada Khasiat Luar Biasa Untuk Kesihatan Diri Dan Keluarga. Baca Dan Hadam Info Ini.

Sebagaimana tumbuh-tumbuhan lain yang disebut dalam Al-Quran, bidara juga disebut sebagai salah satu daripada pohon di dalam syurga, pasti pokok bidara mempunyai keistimewaan dan khasiatnya yang tersendiri. Sekiranya ia mendapat tempat di dalam Al-Quran, sudah tentunya ada banyak rahsia kebaikan disebaliknya.

Pokok Bidara atau nama saintifiknya, Z. mauritiana, merupakan sejenis pokok renek malar hijau yang tumbuh dengan ketinggian sehingga 15 meter, dengan batang berdiameter 40 cm atau lebih, rimbun daunnya, berduri dan dahan yang rendang, bewarna hijau gelap, berkilat di sebelah atas dan hijau-pucat hingga hijau-kelabu di bahagian bawah, bergantung kepada iklim.

Pokok bidara cepat tumbuh dan mula menghasilkan buahnya dalam tempoh tiga tahun. Buahnya lembut, berair dan berbiji. Buahnya masak pada masa berlainan, walaupun pada pokok yang sama. Buahnya berwarna hijau bila muda, kuning ketika masak dan merah ketika matang sepenuhnya. Ia lembut, berair berkulit kedut dan mempunyai aroma yang amat menyenangkan.

Rasanya manis dan masam-masam-manis. Tekstur isi dan rasa menyerupai epal, apabila mengkal isinya putih dan ranggup, berasid hingga separa asid tapi manis. Buah yang terlalu masak kurang ranggup dan seperti bertepung, buah terlebih masak pula berkedut, isi bewarna krim, lembut, berspan dan hapak. Pada mulanya aroma seperti epal dan menyenangkan, kemudian berubah menjadi hapak.

BIDARA DALAM AL-QURAN

Sidratul Muntaha digambarkan sebagai Pohon Bidara yang sangat besar, tumbuh mulai Langit Keenam hingga Langit Ketujuh. Dedaunannya sebesar telinga gajah dan buah-buahannya seperti bejana batu. Menurut Kitab As-Suluk, Sidrat al-Muntahā adalah sebuah pohon yang terdapat di bawah ‘Arsy, pohon tersebut memiliki daun yang sama banyaknya dengan sejumlah makhluk ciptaan Allah.

Allah berfirman dalam surah An-Najm 16; “Ketika Sidratil Muntaha diliputi oleh sesuatu yang meliputinya.” (an-Najm, 53: 16) Dikatakan bahawa yang menyelimutinya adalah permadani terbuat dari emas. Jika Allah memutuskan sesuatu, maka “bersemilah” Sidratul Muntaha sehingga diliputi oleh sesuatu, yang menurut penafsiran Ibnu Mas’ud r.a. adalah “permadani emas”.

Penjelasan tentang Sidratul Muntaha dalam hadis-hadis tentang Isra Mi’raj tersebut hanyalah berupa gambaran (metafora) sebatas yang dapat diungkapkan kata-kata. Hakikatnya hanya Allah yang Maha Tahu. Penggunaan daun bidara adalah sunnah Rasulullah SAW. Pohon bidara (sidr) disebut sebanyak 2 kali dalam kitab suci Al Quran iaitu:

1. Surah Saba, ayat 16:

“Maka mereka berpaling ingkar, lalu Kami hantarkan kepada mereka banjir yang membinasakan, dan Kami gantikan dua kumpulan kebun mereka (yang subur) itu dengan dua kumpulan kebun yang berisi dengan pohon-pohon yang pahit buahnya, dan pohon-pohon yang jarang berbuah, serta sedikit pohon-pohon bidara.”

2. Surah Al-Waqia, ayat 28:

“Mereka bersenang-lenang di antara pohon-pohon bidara yang tidak berduri.”

KAJIAN KLINIKAL KHASIAT BIDARA

Daripada kajian-kajian makmal seluruh dunia yang telah dilakukan ke atas setiap bahagian pokok ini, terbukti banyak kebaikan dan penawar (medicinal properties) di dalam daun, buah, biji, kulit sehinggalah ke akar pokok Bidara.

Hasil Kajian dari Jodhpur National University, Bidara mengandungi;

Sifat-sifat perubatan Enzim-enzim antioksidan mengurangkan atau melawan unsur-unsur yang menyebabkan kerosakan pada hati seperti hepatotoxin (bahan kimia yang merosakkan hati). Hepatotoxin banyak terdapat dalam ubat-ubatan kimia dan alkohol. Berkesan melawan oxidative stres yang menyebabkan sel-sel rosak dan menjadi kanser. Mengandungi aktiviti antimicrobial iaitu tindakbalas yang melawan virus, bakteria dan kulat.

Mengandungi aktiviti hyperglycaemic atau antidiabetic (yang mengawal lebihan gula dalam darah) dalam ekstrak daun dan biji. Mengandungi aktiviti immunomodulatory (yang berkesan positif pada sistem imune tubuh). Mengandungi aktiviti antimicrobial (merencat pertumbuhan organisma yang menyebabkan penyakit atau pathogen) dan Anti radang (Anti-inflammatory).

Ekstrak bijinya merencatkan ketumbuhan sel HL-60 (sel lukemia). Ekstrak daunnya bertindak ke atas bakteria seperti S. pyogenes dan E. coli Tiada sebarang racun atau contraindication yang diketahui pada mana-mana bahagian pokok ini.

Khasiat pohon bidara;

KEGUNAAN BIDARA DALAM ISLAM

Sebagaimana tumbuh tumbuhan lain yang disebut dalam Al-Quran pasti bidara mempunyai keistimewaan dan khasiatnya yang tersendiri. Tambahan lagi ia disebut sebagai salah satu daripada pohon di dalam syurga.

1. Memandikan jenazah

“Mandikanlah dengan mengguyurkan air yang dicampur dengan daun bidara tiga kali, lima kali atau lebih dari itu jika kalian anggap perlu dan jadikanlah yang terakhirnya dengan kafur barus (wewangian).” (HR. Bukhari no. 1253 dan Muslim no. 939).

2. Mandi dengan air yang dicampur daun bidara untuk wanita haid yang akan bersuci

‘Aisyah secara marfu, “Salah seorang di antara kalian (wanita haid) mengambil air yang dicampur dengan daun bidara lalu dia bersuci dan memperbaiki bersucinya. Kemudian dia menuangkan air di atas kepalanya seraya menggosoknya dengan gosokan yang kuat hingga air masuk ke akar-akar rambutnya, kemudian dia menyiram seluruh tubuhnya dengan air. Kemudian dia mengambil sehelai kain yang telah dipalit dengan minyak kasturi lalu dia berbersih darinya.” Aisyah berkata, ”Dia menyapukan tanah kepada bekas-bekas darah.“ (H.R. Muslim no. 332 dari’ Aisyah)

3. Mandi dengan air yang dicampur daun bidara untuk mualaf

Hadis Abu Hurairah r.a. yang diriwayatkan oleh Bukhari-Muslim tentang kisah Tsumamah bin Utsal r.a. yang sengaja mandi kemudian menghadap kepada Nabi SAW untuk masuk Islam.

“Saya mendatangi Nabi SAW untuk masuk Islam maka Nabi memerintahkan kepadaku untuk mandi dengan air dan daun bidara.” (HR. Ahmad 5/61, Abu Daud no. 355, An-Nasa`i 1/91, At-Tirmidzy no. 605 dan dishohihkan oleh Al-Albany dalam Shohih At-Tirmidzy 1/187

“Beliau masuk Islam, lantas Nabi SAW memerintahkannya untuk mandi dengan air dan daun sidr (daun bidara).” (HR. An Nasai no. 188, At Tirmidzi no. 605, Ahmad 5/61. Syaikh Al Albani mengatakan bahawa hadis ini sahih)

MERAWAT GANGGUAN JIN DAN SIHIR

Pohon Bidara (Sidr) diketahui ramai sebagai penawar untuk gangguan dengan kaedah mandian menggunakan daunnya. Ia telah disebut di dalam Surah As-Saba’ ayat 16, Surah Al-Waqiah ayat 28. Dikatakan juga, apabila Nabi Adam a.s. ketika jatuh ke bumi, buah pertama yang dimakannya ialah buah Bidara atau nabaq dalam bahasa Arab.

Di dalam Surah An Najm, dalam ayat-ayat 13 dan 16 ada disebut tentang Sidratil Muntaha, tempat di langit tertinggi iaitu langit ke tujuh. Rasulullah SAW telah dibawa ke sini semasa perjalanan Mi’raj dan Baginda telah melihat sendiri pelbagai kebesaran Allah di sana. Antaranya terdapat Pohon Bidara yang teramat besar dan kecantikannya hingga tidak dapat diceritakan. Setiap daunnya sebesar telinga gajah, buahnya sebesar tempayan. Akar-akarnya menjalar ke bawah sehingga ke langit ke enam. Dari batang pokok, air seperti sungai mengalir keluar, dengan rasanya yang sangat nyaman.

Daun ini Insyaa Allah boleh digunakan untuk mengubati sihir dan gangguan jin, yakni daun bidara. Al-Quran menyebutkan daun bidara di beberapa ayat:

“Dan golongan kanan, alangkah bahagianya golongan kanan itu. Berada di antara pohon bidara yang tidak berduri..“(QS. Al-Waqi’ah (56): 27-29)

“Tetapi mereka berpaling, maka Kami datangkan kepada mereka banjir yang besar dan Kami ganti kedua kebun mereka dengan dua kebun yang ditumbuhi (pohon-pohon) yang berbuah pahit, pohon Atsl dan sedikit dari pohon Bidara.” (QS. Saba: 16)

Bagaimana cara menggunakan daun bidara untuk mengubati sihir atau gangguan jin?

Wahb bin Munabih, salah seorang pemuka tabi’in yang ahli dalam sejarah dan ilmu perubatan menyarankan untuk menggunakan tujuh helai daun bidara yang dihaluskan. Kemudian dilarutkan dalam air dan dibacakan ayat Kursi, surat al Kafirun, al-Ikhlas, al Falaq dan an Naas. (Lihat Mushannaf Ma’mar bin Rasyid 11/13).

Al Qurtubi menceritakan dari Wahab untuk mengubati Sihir:

“Diambil 7 helai daun bidara ditumbuk halus lalu dicampurkan air dan dibacakan Ayat Kursi dan diberi minum pada orang yang terkena sihir tiga kali teguk dan air yang telah dibacakan ayat-ayat dan juga dicampur bidara, dipakai untuk mandi, Insyaa Allah akan hilang sihirnya. Dan diutamakan membaca Al Falaq, An Naas, juga ditambah ayat Kursi kerana ayat-ayat itu dapat mengusir Syaitan.“ (Tafsir Ibn Katsir Jilid Satu Terjemahan Pendek halaman 171)

JENIS-JENIS POHON BIDARA

Beberapa jenis pokok dipanggil bidara dalam masyarakat kita. Namun yang mana satukah bidara yang disebut dalam Alquran dan hadis?

Antara jenis pokok yang panggil bidara ialah:

Bidara tidak berduri mempunyai buah yang pelbagai bentuk. Ada yang berbentuk bujur, lonjong, bulat dan obovate. Isinya berwarna putih, sedap, manis dan ranggup. Kulit buah bidara pula licin, berkilat, nipis tetapi isinya padat. Daun bidara yang berduri pula digunakan oleh perawat dalam rawatan islam untuk membantu pesakit yang terkena gangguan jin dan makhluk halus.

Bidara sidr yang disebutkan di dalam sunnah ialah bidara yang berduri, dikenali dengan nama bidara duri, bidara kampung atau bidara arab. Nama saintifik bidara sidr ialah Ziziphus spina-christi. Semoga memberi manfaat.


Ni Antara Nasihat Lukman Al Hakim. Ajarkan Juga Pada Anak Kita, Agar Mereka Tahu Hakikat Kehidupan!

Begitu banyak sebenarnya nasihat-nasihat daripada Luqman Al Hakim kepada anaknya telah diceritakan di dalam Al Quran. Ini adalah antara tips, nasihat dan info parenting yang boleh kita ikuti untuk mendidik anak-anak kita menjadi anak yang soleh. Jom semak.

Satu-satunya manusia yang bukan nabi, bukan pula Rasul, tapi kisah hidupnya diabadikan dalam Qur’an adalah Lukman Al Hakim. Kenapa, tak lain, kerana hidupnya penuh hikmah. Suatu hari ia pernah menasihati anaknya tentang hakikat hidup.

“Anakku, jika makanan telah memenuhi perutmu, maka akan matilah pikiran dan kebijaksanaanmu. Semua anggota badanmu akan malas untuk melakukan ibadah, dan hilang pulalah ketulusan dan kebersihan hati. Padahal hanya dengan hati bersih manusia bisa menikmati lezatnya berzikir.”

“Anakku, kalau sejak kecil engkau rajin belajar dan menuntut ilmu. Dewasa kelak engkau akan memetik buahnya dan menikmatinya.”

“Anakku, ikutlah engkau pada orang-orang yang sedang menggotong jenazah, jangan kau ikut orang-orang yang hendak pergi ke pesta pernikahan. Karena jenazah akan mengingatkan engkau pada kehidupan yang akan datang. Sedangkan pesta pernikahan akan membangkitkan nafsu duniamu.”

“Anakku, aku sudah pernah memikul batu-batu besar, aku juga sudah mengangkat besi-besi berat. Tapi tidak pernah kurasakan sesuatu yang lebih berat daripada tangan yang buruk perangainya.”

“Anakku, aku sudah merasakan semua benda yang pahit. Tapi tidak pernah kurasakan yang lebih pahit dari kemiskinan dan kehinaan.”

“Anakku, aku sudah mengalami penderitaan dan bermacam kesusahan. Tetapi aku belum pernah merasakan penderitaan yang lebih susah daripada menanggung hutang.”

“Anakku, sepanjang hidupku aku berpegang pada lapan wasiat para nabi. Kalimat itu adalah:

1. Jika kau beribadah pada Allah, jagalah fikiranmu baik-baik.
2. Jika kau berada di rumah orang lain, maka jagalah pandanganmu.
3. Jika kau berada di tengah-tengah majlis, jagalah lidahmu.

4. Jika kau hadir dalam jamuan makan, jagalah perangaimu.
5. Ingatlah Allah selalu.
6. Ingatlah maut yang akan menjemputmu
7. Lupakan budi baik yang kau kerjakan pada orang lain.
8. Lupakan semua kesalahan orang lain terhadapmu.